Harga Rokok Naik Hari Ini

British American Tobacco Malaysia (BAT Malaysia) menaikkan harga semua jenama rokoknya berkuat kuasa esok.

Harga baru untuk rokok rangkaian Dunhill adalah RM17, Benson & Hedges (RM17), Pall Mall (RM15.50), Shuang Xi (RM18), Kent (RM17), Peter Stuyvesant (RM15.50) dan Lucky Strike Plain (RM17.50).

Pengarah Urusannya, Stefano Clini berkata, harga rokok dinaikkan seiring dengan kenaikan eksais rokok sebanyak 40 peratus yang dikenakan kerajaan.

Katanya, ia turut mengambil kira kesan GST serta tekanan kos inflasi.

“Industri tembakau sebelum ini sudah terjejas dengan peningkatan sebanyak 12 peratus (eksais rokok) yang dilaksanakan pada 1 November 2014 selain pengenalan GST sebanyak enam peratus, awal April lalu.

“Pasaran tembakau merosot 10 peratus pada September lalu dan kenaikan mendadak eksais rokok ketika ekonomi yang lemah serta sentimen pengguna hari ini akan menyebabkan permintaan tinggi terhadap rokok seludup.

“Ia memungkinkan satu daripada tiga kotak di pasaran adalah rokok yang diseludup. Kami tidak boleh membayangkan apa yang akan berlaku pada industri ini sekiranya eksais berkenaan dinaikkan sehingga 40 peratus,” katanya.

Sementara itu, semua stesen minyak, kedai serbaneka dan hypermarket sudah menerima senarai harga rokok pada 7 malam tadi.

Pemilik premis akan menguatkuasakan harga itu serta merta bermula 12.01 tengah malam tadi.

Seorang daripada pemilik stesen minyak di Kuala Lumpur mengesahkan menerima notis daripada BAT Malaysia berhubung kenaikan harga rokok berkenaan.

BACA: Nah 3 Soalan Sentap Yang Boleh Diberikan Kepada Perokok

TONTON: Merokok vs Vaping, Yang Mana Lebih Selamat?

LIKE dan FOLLOW Vocket di Facebook serta Instagram


Harga RON95 Dan Diesel Dijangka Ikut Harga Pasaran Pada 2023

Sejak beberapa bulan lalu, mekanisme subsidi minyak bersasar telah mula menjadi tumpuan ramai apabila kerajaan mendapati terdapat lonjakan ketara dalam unjuran subsidi bahan api untuk 2022 kepada RM28 bilion berbanding RM11 bilion pada 2021.

Terbaharu Maybank Investment Bank (Maybank IB) menjangkakan para pengguna perlu membayar harga petrol RON95 dan diesel mengikut harga pasaran dunia apabila subsidi bersasar berkemungkinan besar akan dilaksanakan tahun depan, lapor Berita Harian.

‘BMW Tidak Layak Terima Subsidi Minyak Seperti Kancil’ – Kerajaan Pertimbang Mekanisme Bahan Api Bersasar

“Kami menjangkakan harga RON95 dan diesel yang lebih tinggi tahun depan dengan semakan semula subsidi bahan api.

“Kami difahamkan ujian mekanisme subsidi bersasar dimulakan bulan lalu dan akan berjalan tiga hingga enam bulan. Justeru, anggapan kami subsidi bahan api akan disemak semula tahun depan sebagai sebahagian agenda dalam Bajet 2023 yang dijadualkan pada 7 Oktober ini,” kata Maybank IB dalam satu nota penyelidikan.

Nota penyelidikan itu disediakan oleh tiga penganalisis bank pelaburan berkenaan iaitu Dr Zamros Dzulkafli, Suhaimi Ilias dan Fatin Nabila Mohd Zaini.

Ekonomi Malaysia Berada Di Tahap ‘Baik’ Walaupun Diasak Cabaran Global, Kata Bank Dunia

Tambah Maybank IB lagi, pihaknya telah mengubah unjuran kadar inflasi 2022 kepada 3.3% berbanding 3.4% sebelum ini, manakala kadar inflasi tahun depan diunjurkan pada 4.0% berbanding 4.1% sebelumnya.

Unjuran berkenaan turut mempertimbangkan kesan rasionalisasi subsidi harga yang telah diumumkan dan dijangka akan dilaksanakan oleh kerajaan, jelas bank pelaburan itu.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Persatuan Kongsi Realiti Lebih 50% Pengusaha Stesen Minyak ‘Tenat’ Walaupun Harga RON97 Meningkat

Harga Hampir Cecah RM5.00 Seliter, Jualan Petrol RON 97 Menurun 65%


4 Tanda Ini Mungkin Menunjukkan Pasangan Anda Sebenarnya Seorang ‘Psychopath’

Dalam mencari seseorang yang dapat melengkapi hidup kita, mestilah kita akan cari seseorang yang sudi mendengar segala coretan dan rintihan kita kan?

Tetapi lama-kelamaan jika kita mendapati pasangan kita berubah menjadi seseorang yang kita tidak kenali, maka ia adalah tanda bahawa selama ini anda berkemungkinan besar telah menjalin hubungan bersama seorang yang psikopat.

Apabila bercakap mengenai psikopat, mesti ramai yang akan kaitkan dengan pembunuh bersiri di dalam filem-filem bukan? Jadi apa itu psikopat?

Psikopat adalah merupakan individu yang mengalami sakit jiwa atau mental yang tidak seimbang sehingga boleh menyebabkan tingkah laku tidak normal atau pun agresif.

Seorang psikopat tidak semestinya perlu menjadi pembunuh, malah mereka ini dapat menjalani hidup seperti orang biasa.

Jadi bagaimana kita hendak tahu jika si dia adalah seorang psikopat? Berikut kami senaraikan tanda-tanda jika pasangan anda berkemungkinan seorang psikopat yang perlu anda tahu.

Seorang psikopat sering berbohong dan akan sering memutarbelitkan sesuatu cerita demi tujuan tertentu. Beliau akan sering menggunakan kata-kata yang tidak konsisten dan sikap mereka juga akan berubah-ubah.

Jika anda dapati yang anda sedang menjalinkan hubungan bersama seorang yang sering berbohong dan tidak rasa bersalah apabila anda sudah mengetahui perkara yang sebenar, maka beliau boleh jadi seorang yang psikopat.

Apa itu narsisisme? Narsisisme merupakan sesuatu keadaan apabila seseorang itu terlalu memuja dan mengagumi diri mereka sendiri. Malah seorang narsasis sukar untuk menerima keadaan yang sebenar jika ia tidak berpihak kepada diri mereka.

Selain itu, terdapat satu kajian menunjukkan lelaki yang suka bergambar dan mengambil masa yang lama untuk menyunting (edit) gambar mereka juga turut menunjukkan sifat terlalu kagum dengan diri sendiri serta narsasisme.

Walaupun bukan semua narsasis merupakan seorang yang sosiopatik di mana seorang sosiopatik tidak akan bertindak mengikut emosi berbanding dengan psikopat.

Oleh yang demikian, sesetengah psikopat lebih cenderung menilai dirinya lebih baik dari orang lain, mereka sering fikir mereka bagus dan bersifat bongkak.

Pernah tak pasangan anda bersikap terlampau cemburu walaupun anda cuma sedang bercakap dengan kawan lelaki? Jika jawapan anda pernah maka pasangan anda mungkin bersikap posesif.

Antara tanda yang mungkin anda perlu lihat apabila bersama dengan pasangan yang psikopat adalah apabila mereka bersikap posesif. Sesetengah mungkin berpendapat bahawa cemburu bermaksud seseorang itu sayang tetapi bagi pasangan yang psikopat, mereka memiliki sifat cemburu yang berlebihan.

Jika anda mendapati pasangan anda bersikap posesif hingga melebihi batas maka dinasihatkan supaya anda berhati-hati atau hubungi pihak berkuasa untuk mendapatkan bantuan.

Seorang psikopat tidak akan pernah mengaku kesalahan mereka, mereka sering fikir yang mereka berkuasa di dalam hubungan tersebut.

Beliau akan membuatkan anda rasa serba salah atas kesalahan yang mereka buat. Perbuatan ini bukan sahaja dapat dilihat di dalam hubungan peribadi malah di tempat kerja dan di kalangan masyarakat juga sudah tersedia ada cuma perbezaan yang dapat kita rungkaikan adalah jika anda mengetahui tentangnya atau tidak.

Walaupun begitu, sesetengah pasangan yang psikopat sering dilihat mempunyai cara mereka tersendiri untuk menghargai hubungan mereka.

Bukan semua orang boleh bersabar dengan pasangan yang bersikap psikopat, namun dengan bantuan sesi terapi, pasangan psikopat tersebut dapat berubah ke arah yang lebih baik serta mempunyai peluang yang lebih besar untuk menjayakan hubungan mereka yang seterusnya.

Namun, jika anda telah disakiti dan berharap agar pasangan anda untuk berubah ke arah lebih baik, jangan harap. Segeralah laporkan kepada pihak berkuasa dan ambil tindakan undang-undang jika beliau bertindak agresif dan fizikal terhadap diri anda.

Mari kita baca pula artikel yang ‘trending’ minggu ini di The Vocket pada pautan di bawah.

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

“Bertongkat Itu Sunnah Nabi” – Niat Suhaimi Saad Untuk Bertongkat Kini Tercapai

Jam G-SHOCK ‘Belanjawan 2021’ Tengku Zafrul Kini Jadi Buruan


Harga RON95 Kemungkinan Turun Sehingga RM1.32 Seliter

Pada minggu lalu, orang ramai seakan terkejut apabila harga bagi petrol dan diesel turun secara mendadak yang menyaksikan petrol RON 95 susut 19 sen kepada RM1.89.

Penurunan harga yang drastik ini dijangka akan terus menurun berikutan perang harga di antara pengeluar minyak utama dunia iaitu Arab Saudi dan Russia.

Berdasarkan laporan daripad MIDF Research, harga runcit bagi minyak petrol RON 95 berkemungkinan bakal diturunkan sehingga RM1.32 seliter jika purata harga penanda aras minyak mentah Brent berada pada harga $35 (RM148) setong sekaligus bakal menjadi sejarah harga minyak terendah sepanjang beberapa dekad.

Di sebalik penurunan harga minyak yang secara literalnya mengurangkan beban pengguna, penurunan ini juga bakal memberi kesan negatif kepada Malaysia memandangkan Malaysia merupakan negara pengeksport minyak.

Berdasarkan kesan perang harga yang berlaku baru-baru ini, kerajaan yang baharu dibentuk ini dijangka bakal menyemak semula Belanjawan 2020 dan kemungkinan besar terdapat pengurangan perbelanjaan dan pelaburan kerajaan.

Pada minggu lalu, harga petrol RON95 turun 19 sen dan dijangkakan bakal terus turun pada minggu ini. Ketahui juga penjelasan penuh lelaki ini mengenai pemilihan RON pada minyak petrol kenderaan anda.

Harga Petrol RON95 Turun 19 Sen Kepada RM1.89 Seliter

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan


Harga Rumah Di Kuala Lumpur Semakin Susut

Sekiranya sebelum ini ramai yang berpendapat harga rumah akan terus meningkat serta kalis daripada inflasi, nampaknya perkara ini tidak berlaku pada tahun ini di Kuala Lumpur selepas didapati beberapa kediaman di bandar ini mengalami penurunan harga jualan.

Data yang diambil ini dipetik daripada penyelidikan firma hartanah global, Knight Frank dimana kediaman di Kuala Lumpur mengalami penurunan sebanyak 0.6 peratus dalam tempoh suku ketiga 2017 hingga suku ketiga 2018.

Difahamkan faktor ekonomi semasa antara yang membuatkan orang ramai orang ramai mengelak untuk mendapatkan rumah ketika ini. Perkara ini sekaligus membuatkan pihak bank lebih berhati-hati dalam menawarkan pinjaman buat para pengguna.

Buat pihak pemaju, dapat dilihat pelbagai inisiatif telah dilakukan dalam menarik perhatian orang ramai untuk mendapatkan rumah dengan menawarkan beberapa hadiah menarik sehingga terdapat pemaju yang sanggup menawarkan kereta dengan setiap pembelian.

Untuk pengetahuan anda, harga maksimum bagi rumah mampu milik di Malaysia adalah sekitar RM282,000. Ini adalah cadangan Bank Negara Malaysia. Namun begitu, hanya 21% rumah yang dibina pada 2017 adalah rumah berharga RM250,000 ke bawah.

Melihat kepada perkembangan ekonomi semasa serta jumlah rumah tidak terjual yang semakin meningkat, mungkin sudah tiba masanya para pemaju menawarkan rumah dengan harga mampu milik yang masih lagi mempunyai permintaan yang tinggi dikalangan pengguna berbanding rumah dengan tanda harga RM1 juta.

Baca lagi: Sime Darby Property Sedia Tawarkan Rumah Tidak Terjual Dengan Harga Lebih Rendah


Harga Rumah Di Malaysia Dijangka Meningkat Sehingga 12% Menjelang Tahun 2023

Sejak pandemik tiba, dapat dilihat beberapa projek rumah yang dibangunkan gagal mendapatkan pembeli sekaligus membuatkan hartanah tersebut terpaksa diturunkan harganya.

Dalam pada itu, lain ceritanya dengan tahun 2022 di mana harga rumah di Malaysia dijangka akan meningkat 3% pada 12 bulan akan datang dan akan terus melonjak kepada 12% bagi tempoh 12 bulan berikutnya. Selain itu, pasaran sewa dijangka akan turut menunjukkan pertumbahan daripada sebanyak 1% hingga 8% dalam tempoh yang sama.

Menurut Pengasas Bersama dan Ketua Eksekutif Kumpulan, Kashif Ansari, peningkatan harga rumah ini didorong oleh prestasi ekonomi Malaysia yang dijangka akan lebih baik menerusi pembukaan semula ekonomi serta pengekangan pandemik.

Berdasarkan prestasi semasa, pembeli rumah pertama dilihat aktif dalam pembelian rumah iaitu 35% daripadanya merupakan transaksi rumah baharu manakala 31% lagi merupakan transaksi subjualan sepanjang separuh pertama 2021.

Untuk pengetahuan, kajian yang dibuat Kashif Ansari ini mengambil kira pendapat daripada 400 responden yang terdiri daripada ejen hartanah di mana 56% daripadanya bersetuju pembeli rumah pertama akan terus mendominasi pembelian rumah pada baki tahun 2021.

Sebelum ini tular isu rumah bernilai RM300,000 dengan keluasan 900 kaki persegi yang dilabel sebagai rumah mampu milik. Isu ini sekaligus telah menjadi pertikaian para netizen.

Rumah RM300,000 Dengan Keluasan 900 Kaki Persegi Dilabel Sebagai Rumah Mampu Milik

Lelaki Ini Kongsi Pengalaman Peribadi Rugi 6 Angka Beli Hartanah

Harga Rumah Di Malaysia Sangat Tidak Mampu Milik Menurut Bank Negara Malaysia


Harga Rumah Di Malaysia Sangat Tidak Mampu Milik Menurut Bank Negara Malaysia

Menurut satu kajian yang dijalankan oleh Demographia International mendapati rumah kediaman di Malaysia sebagai ‘sangat tidak mampu milik’. Kajian ini telah diperakui oleh Bank Dunia, Pertubuhan Bangsa-Bangsa Bersatu dan Universiti Harvard.

Menurut Pengarah Jabatan Pemantauan dan Pengawasan Kewangan Bank Negara Malaysia (BNM), Qaiser Iskandar Anwarudin berkata dalam satu laporan oleh BH Online, kebanyakan rakyat Malaysia tidak mampu untuk membeli rumah yang baru dibangunkan berikutan harganya di luar keupayaan kewangan mereka.

Tambah beliau lagi, kebanyakan rakyat Malaysia tidak mampu untuk membeli rumah baharu dilancarkan kerana harga purata hartanah baharu bernilai RM417,262 berbanding harga maksimum rumah mampu dimiliki mereka hanya bernilai RM282,000.

Contohnya, harga maksimum mampu milik bagi rumah di Wilayah Persekutuan Kuala Lumpur adalah sekitar RM454,000, namun median sebenar yang ditawarkan adalah RM793,000. Ini menjurus kepada unit rumah tidak terjual semakin meningkat.

Menurut beliau lagi, “Tahap ketidakmampuan rakyat Malaysia untuk memiliki rumah masih menjadi faktor penghalang utama kepada mereka untuk memiliki rumah sendiri. Sebuah rumah dianggap mampu milik sekiranya harga ditawarkan tidak lebih daripada tiga kali ganda pendapatan tahunan isi rumah.”

“Mengikut faktor kemampuan rakyat berdasarkan median multiple, harga rumah di Malaysia pada 2016 berada pada kadar 4.8 kali ganda pendapatan tahunan isi rumah berbanding 3.9 kali ganda pada 2012. Ini menunjukkan kadar ketidakmampuan rakyat membeli rumah sendiri adalah kian meningkat,” katanya pada sesi taklimat penerangan bersama media mengenai tajuk ‘Household Indebtedness’.

Terdahulu, Johor mencatat jumlah tertinggi rumah tidak terjual di Malaysia. Klik pautan di bawah untuk bacaan lanjut.

Johor Catat Jumlah Hartanah Tidak Terjual Tertinggi Di Malaysia

Ini Perkara Yang Geng Hartanah Tidak Beritahu Ketika Beli Rumah Pada Usia Muda


Harga Rumah Dilaporkan Meningkat Hampir 100% Dari Tahun 2010 Sehingga 2020

Rumah sememangnya menjadi keperluan buat orang ramai sebagai tempat untuk berteduh dan menetap dalam menjalani kehidupan seharian. Dalam pada itu, aset yang sering dimomokkan untuk didapatkan seawal mulai bekerja sebagai simbol kejayaan ini nampaknya semakin sukar untuk didapatkan.

Harga rumah yang semakin meningkat dengan banyak dan pantas sekaligus membuatkan impian graduan muda untuk memiliki rumah semakin kabur. Malah, mereka yang berjaya mendapatkannya terpaksa berdepan dengan bayaran ansuran yang tinggi setiap bulan beserta komitmen sehingga 35 tahun.

Menerusi laporan yang dikeluarkan oleh Pusat Informasi Hartanah Negara (NAPIC), harga rumah di Malaysia dilaporkan telah meningkat hampir 100% dari tahun 2010 sehingga tahun 2020. Secara puratanya, rumah yang ditawarkan pada tahun 2010 bernilai RM217,857 sudah mempunyai nilai RM429,877 pada tahun 2020.

Peningkatan ini sekaligus membuatkan harga rumah meningkat sebanyak 7.1% secara purata setiap tahun sekaligus lebih tinggi daripada kadar inflasi negara.

Seperti yang ramai sedia maklum, kehadiran pandemik telah membuatkan sejumlah besar individu kehilangan kerja sekaligus tidak dapat meneruskan kehidupan dengan baik.

Hal ini membuatkan pasaran bagi rumah baharu turut terjejas serta menurun berikutan jumlah pembeli yang berkurangan. Difahamkan meskipun harga rumah diturunkan, jumlah pembeli yang rendah antara yang turut memberi impak khususnya buat hartanah yang mempunyai tanda harga yang tinggi.

Meskipun pelbagai inisiatif sedang diusahakan ketika ini, diharap penawaran rumah mampu milik dapat ditawarkan dengan harga yang lebih kompetitif dalam memudahkan orang ramai berpeluang mendapatkannya khususnya buat pembeli rumah pertama.

Sementara itu, dilaporkan harga rumah di Malaysia dijangka meningkat sebanyak 12% bermula tahun ini sehingga tahun 2023 ini.

Harga Rumah Di Malaysia Dijangka Meningkat Sehingga 12% Menjelang Tahun 2023

Lelaki Ini Kongsi Pengalaman Peribadi Rugi 6 Angka Beli Hartanah

Rumah RM300,000 Dengan Keluasan 900 Kaki Persegi Dilabel Sebagai Rumah Mampu Milik


Harga Rumah Kos Rendah Mungkin Tidak Lagi Ditawarkan Di Bawah RM200,000 Menjelang Tahun 2025

Seperti ramai sedia maklum, harga di Malaysia sememangnya sangat tinggi dan terus meningkat secara purata membuatkan orang ramai terpaksa bekerja keras serta membuat pembiayaan dalam tempoh yang pinjaman yang panjang dalam mendapatkan kediaman yang kondusif.

Meskipun kehadiran pandemik COVID-19 memberi kesan kepada harga rumah, laporan terbaru nyata menunjukkan sebaliknya di mana harga rumah di Malaysia berpeluang meningkat sehingga 20%.

Menerusi perkongsian Penganalisis Ekonomi UniKL Business Prof. Madya Dr. Aimi Zulhazmi Abdul Rashid, kenaikan harga rumah ini berlaku disebabkan peningkatan harga bahan binaan.

Sebagai rekod, harga simen dilaporkan meningkat 12.2% kepada RM20.89 bagi 50 kilogram manakala harga bar keluli turut meningkat 20% dengan purata RM3,910 bagi satu tan.

Peningkatan harga binaan ini secara tidak langsung bukan sahaja memberi kesan kepada rumah di bawah seliaan pihak pemaju malah kepada mereka yang mahu membina rumah sendiri menerusi kontraktor terpilih.

Presiden Persatuan Perunding Hartanah Muslim Malaysia (PEHAM), Ishak Ismail memaklumkan kenaikan harga rumah sehingga 10% setiap tahun antara yang berpotensi untuk berlaku jika tiada kawalan serta tindakan atau polisi daripada pihak kerajaan. Kenaikan ini bakal menyaksikan rumah kos rendah tidak lagi ditawarkan di bawah RM200,000 menjelang tahun 2025.

Selain itu, penarikan insetif Cukai Keuntungan Harta Tanah (RPGT) antara yang bakal meningkatkan lagi permintaan pembelian kediaman. Kenaikan ini mungkin memberi sedikit kelegaan buat mereka yang sudah memiliki hartanah serta mahu menjualnya namun buat golongan yang baru sahaja mahu mendapat kediaman, pastinya sedikit sukar dalam mendapatkan hartanah mampu milik.

Tular pada minggu lalu apabila lelaki ini meluahkan rasa kecewa selepas sudah tiga kali membuat laporan berikutan renovasi jiran yang beri kesan kepada kediaman beliau.

Dakwa Sudah Tiga Kali Buat Laporan, Renovasi Rumah Jiran Beri Kesan Kepada Kediaman Lelaki Ini

Hanya Kerana Sewakan Rumah Selama 3 Bulan, Pemilik Rumah Di Singapura Ini Didenda RM3.69 Juta

Kesal Beli Rumah Tanpa Ilmu, Wanita Ini Terpaksa Bayar Hak Milik Strata Berjumlah RM15,000


Ini Harga Samsung Galaxy Note Edge Untuk Pasaran Malaysia. Mula Dijual Pada 6 Februari Ini

Dengan pelbagai telefon pintar pada hari ini, bentuk telefon yang hadir adalah lebih kurang sama antara satu sama lain. Jika anda balik sedekad yang lalu, telefon pintar flip Motorola Razr merupakan telefon paling popular, kemudian telefon touchscreen iPhone hadir mendominasi pasaran dunia. Daripada trend ini, Samsung telah melakukan satu kejutan dengan menjadi syarikat pertama memperkenalkan rekaan bahagian tepi skrin yang melengkung.

Samsung Galaxy Note Edge hadir dengan rekaan bahagian tepi skrin yang melengkung mempunyai perlbagai fungsi seperti memaparkan informasi aplikasi, jam dan tarikh, notifikasi dan lain-lain. Paparan skrin yang melengkung ini juga boleh digunakan untuk mengakses pelbagai aplikasi yang sering digunakan anda, hanya slide ke kiri untuk memaparkan paparan full skrin aplikasi tersebut.

Untuk spesifikasi, Samsung Galaxy Note Edge hadir dengan paparan skrin 5.6-inci Super AMOLED, cip pemprosesan empat-teras Snapdragon 805 2.7GHz, memori 3GB RAM, simpanan dalaman 32GB dimana boleh diperluaskan melalui mikro-SD, kamera belakang 16-megapixel manakala kamera hadapan 3.7-megapixel dan menggunakan sistem operasi Android 4.4.4 KitKat serta TouchWiz UI.

Samsung GALAXY Note Edge akan mula dijual di kesemua cawangan pengedar rasmi Samsung pada 6 Februari 2015 dengan harga seunit RM 2999 sahaja.


Tarikh Penjualan Dan Harga Samsung Galaxy S8 Akhirnya Diumumkan Buat Pasaran Malaysia

Akhirnya teka teki mengenai harga penjualan Samsung Galaxy S8 dan S8 Plus buat pasaran Malaysia terjawab selepas seminggu dilancarkan kepada umum pada 30 Mac 2017 di New York.

Samsung Galaxy S8 bakal mula dijual dengan RM3299 manakala Samsung S8 Plus yang hadir dengan saiz skrin yang lebih besar bakal mula dijual dengan RM3699. Masing-masing bakal mula dijual pada 5 Mei 2017 ini seluruh Malaysia.

Pengguna bukan sahaja bakal menerima sebuah smartphone, malah Samsung Malaysia turut menawarkan beberapa free gift berharga buat para pengguna.

Screen protector, wireless charger serta powerbank 5100mAh antara yang disediakan. Selain itu, pengguna turut didaftarkan bersama Samsung Protection Plus membolehkan smartphone anda mendapat pelindungan skrin selama 1 tahun jaminan daripada sebarang kerosakan mahupun retak.

Dalam pada itu, jika anda ke Korea Selatan dan China, anda mungkin berpeluang untuk mendapatkan Samsung Galaxy S8 dengan spesifikasi tertinggi pernah dibuat dengan penyertaan 6 GB RAM dan 128 GB. Alangkah baiknya jika Samsung memasarkan spesifikasi ini ke seluruh dunia bagi meningkatkan penjulan smartphone keluaran mereka.

Berdasarkan pujian orang ramai mengenai skrin terbaru Samsung Galaxy S8, kami tidak sabar menantikan adakah smartphone ini berjaya mengembalikan kepercayaan orang ramai terhadap jenama ini atau tidak selepas insiden yang berlaku pada tahun lepas.

Buat anda yang berminat untuk mendapatkan Samsung Galaxy S8 anda boleh membuat pra tempahan di kedai rasmi Samsung Malaysia bermula 11 April 2017 sehingga 13 April 2017 ini ataupun mendaftar secara online di sini.

Baca lagi: Ulasan Penuh Vocket Mengenai Samsung Galaxy S8 Yang Baru Sahaja Dilancarkan


Hampir 500 Tahun, Sewa Rumah Di Fuggerei, Jerman Kekal 35 Sen Sebulan

Sebut sahaja Jerman, pasti anda sudah terbayang keindahan alam semulajadi dan penuh bersejarah. Antara tempat menarik di Jerman seperti Berlin, Hamburg, Munich dan lain-lain.

Perkampungan Fuggerei di Jerman menawarkan sewa rumah paling rendah di dunia iaitu €0.88 (~RM4.17) setahun dan tidak pernah dinaikkan sejak tahun 1521.

Untuk pengetahuan anda, perkampungan Fuggerei ini merupakan kawasan penempatan orang-orang miskin di Augsburg ketika itu dan telah diasaskan oleh Jakob Fugger, seorang lelaki kaya.

Difahamkan, sewa di sana masih sama seperti mereka yang sewa pada awal-awal pembukaan. Pastinya ada daripada anda yang terasa ingin menetap di sana selepas mendengar berita ini, bukan?

Walaupun penempatan ini diberikan kepada mereka yang memerlukan tetapi terdapat beberapa syarat yang dikenakan. Syarat-syarat kelayakan untuk mendaftar agar dapat menetap di sini adalah mereka haruslah Catholic dan warganegara Augsburg.

Jika didapati layak, anda harus komitmen berdoa untuk kesihatan dan kemakmuran keluarga Fugger tiga kali sehari dan terdapat ‘curfew’ pada jam 10 malam. Anda yang melancong ke Jerman boleh datang berkunjung ke muzium dengan bayaran masuk sebanyak €4.00 (~RM18.45) sahaja.

Sementara itu, di Netherlands terdapat perkampungan unik yang anda harus kunjungi. Klik pautan di bawah untuk ketahui lebih lanjut.

Perkampungan ‘Fairytale’ Giethoorn Village Di Netherlands Yang Ramai Tidak Tahu

Ini Sebab Mengapa Wujudnya Kampung Jawa Di Bangkok, Thailand

Selepas 25 Tahun Terbiar, Highland Tower Bakal Dibangunkan Semula


Harga Siling Pelitup Muka Diturunkan, Bakal Dijual RM1 Sekeping

Menteri Perdagangan Dalam Negeri dan Hal Ehwal Pengguna, Alexander Nanta Linggi dalam sidang dewan rakyat hari ini mengumumkan harga siling bagi pelitup muka akan diturunkan kepada RM1 sekeping berbanding RM1.50 ketika ini.

Langkah itu menurut beliau adalah bagi meringankan beban orang ramai yang kini diwajibkan memakai pelitup muka di tempat awam dan tumpuan ramai bermula 1 Ogos lalu.

“Harga semasa pelitup muka akan terus diturunkan di bawah paras 95 sen sekeping di peringkat pemborong dan RM1 sekeping di peringkat runcit.

“Kita bersedia untuk turunkan lagi kepada paras harga yang lebih rendah pada masa akan datang,” katanya pada sesi jawab lisan di Dewan Rakyat, hari ini.

Pengumuman itu sudah pastinya menggembirakan banyak pihak terutamanya golongan ibu-bapa sebelum ini yang perlu membekalkan pelitup muka buat anak-anak yang bersekolah.

Menurut laporan Berita Harian, kenyataan oleh menteri KPDNHEP itu diberikan bagi  menjawab soalan Chong Chieng Jen (DAP-Stampin) mengenai rasional peningkatan harga maksimum pelitup muka daripada RM0.80 sen sekeping ke RM1.50 sekeping.

Peraturan wajib memakai pelitup muka di tempat awam baru-baru ini menimbulkan perdebatan dalam kalangan netizen apabila pelajar dikatakan dikompaun hanya kerana tidak memakai dengan betul. Baca mengenainya di pautan di bawah.

“Nasihat Dulu Bukan Terus Saman” – Netizen Cadangkan Orang Ramai Tidak Terus Dikompaun

Gara-Gara Minta Pakai Pelitup Muka, Pekerja Kedai Makan Di Kuching Kena Tampar Dengan Pelanggan

Pemakaian Pelitup Muka Di Tempat Awam Diwajibkan Bermula 1 Ogos


4 Lokasi Luar Negara Yang Anda Boleh Travel Dengan Bajet Bawah RM1000

Setiap kali travel, antara perkara penting yang dititik beratkan adalah bajet. Namun begitu ada orang masih boleh mengembara dengan bajet yang minima.

Berikut saya kongsikan bagaimana anda boleh travel ke 4 lokasi berikut dengan bajet bawah RM1,000 termasuk tiket kapal terbang.

Tidak sukar untuk tetapkan bajet ke China kerana matawang Malaysia lebih tinggi daripada matawang negara ini. Berikut anggaran bajet untuk rujukan anda.

Tiket flight: RM500
Penginapan: RM200 (jika anda menginap secara couchsurfing kos ini tiada. Untuk pengetahuan komuniti couchsurfing di Beijing sangat aktif)
Makan: RM150
Pengangkutan: RM150

Berikut pula adalah lokasi menarik yang anda boleh lawati dan masuk secara percuma sewaktu travel di Beijing:

1. National Museum of China – muzium yang menyimpan banyak khazanah lama Republik Rakyat China. Berbagai pameran turut dianjurkan di sini sepanjang tahun antaranya pameran matawang lama China, pameran jade purba, seni tembaga lama China, seni porselin lama, dan pameran ukiran Buddha lama. Pameran seperti ini banyak menarik pelawat dan traveller yang berkunjung ke Beijing.

2. Beijing Museum of Natural History – muzium sejarah semulajadi pertama di China yang memaparkan koleksi berskala besar dan kaya dengan sejarah. Antara yang dipamerkan di sini adalah haiwan dari zaman dinasour, meland the Green, Paleontologi, dan Misteri Kemanusiaan. Kanak-kanak pasti suka jika dibawa ke sini.

3. Tian’anmen Square – Mungkin ramai yang menyangka kena bayar jika masuk ke sini. Rupanya tidak. Masuk adalah percuma. Tian’anmen Square yang merupakan dataran awam yang menjadi saksi antara sejarah terbesar Republik Rakyat China. Terletak di pusat bandar Beijing, ia merupakan salah satu tempat yang mesti dilawati di Beijing.

4. 798 Art Zone – merupakan zon seni yang dianggap mewakili Beijing. Terletak di Art Danshi District, 798 Art Zone asalnya adalah sebuah kilang tapi telah diubahsuai menjadi zon seni. Berbagai pameran seni turut dianjurkan di sini.

Baca Tip Travel Backpacking Ke Beijing Dengan Bajet Bawah RM1000 untuk rujukan yang lebih lengkap.

Juga, jika anda mahu ke Tembok Besar China, Cara Ke Tembok Besar China Tanpa ‘Tour Guide’ Dan Di Lokasi Kurang Pelawat ini mungkin dapat membantu anda.

Taiwan mungkin bukan destinasi kegemaran bagi traveller Malaysia. Namun begitu, Taiwan sebenarnya memiliki banyak taman negara untuk diterjah serta attractions yang boleh anda masuk secara percuma.

Sebagai panduan saya kongsikan anggaran bajet untuk rujukan anda:

Tiket flight: RM400
Penginapan: RM200 (jika anda menginap secara couchsurfing kos ini tiada)
Makan: RM150 (makanan halal di Taiwan agak sukar jadi sebaiknya bawa makanan dari Malaysia)
Pengangkutan: RM250

4 lokasi menarik yang boleh anda lawati di Taipei secara percuma:

1. Elephant Mountain – Taipei merupakan lokasi kepada bangunan ke 2 tertinggi di dunia iaitu Taipei 101. Dari menara ini anda boleh lihat seluruh bandar Taipei dari atas. Tapi untuk naik ke sini ada perlu bayar.

Hakikatnya pemandangan yang sama dapat anda lihat secara percuma dari Elephant Mountain dan lokasi trek ke puncak gunung ini hanya terletak kira-kira 15 minit daripada Elephant Mountain. Apa yang lebih menarik anda juga akan dapat pemandangan dengan berlatar belakangkan menara Taipei 101.

2. Chiang Kai Shek Memorial Hall – merupakan presiden pertama Republik Rakyat China, di memorial hall ini telah didirikan patung gangsa presiden ini sebagai penghormatan. Di sini juga terdapat changing guard ceremony yang diadakan setiap hari. Jika anda ke Taipei, lokasi ini antara yang tak wajar anda lepaskan.

3. Beitou Geothermal Valley – terletak di utara bandar Taipei, Beitou Geothermal Valley terkenal di Taipei kerana kolam air panasnya. Dibina sewaktu Taiwan di bawah penguasaan Jepun satu ketika dulu, Beitou Geothermal Valley mudah untuk diakses melalui pengangkutan awam. Ia terletak 10 minit daripada stesen Xinbeitou Station.

4. Longshan Temple – terletak di tengah-tengah bandar Taipei, keunikan Longshan Temple kerana ia tidak hanya mewakili 1 agama. Sebaliknya temple ini meliputi 3 agama iaitu Budha, Tao dan amalan lama masyarakat di sini. Pernah musnah kerana bom sewaktu perang dunia ke 2, Longshan Temple telah dibaik pulih sehingga hampir menyamai binaan asalnya.

Korea merupakan antara destinasi popular bagi rakyat Malaysia. Ditambah pula dengan demam K-Pop yang masih belum kebah. Banyak lokasi menarik yang boleh anda terjah di Korea terutama di sekitar Seoul. Ini anggaran bajet saya:

Tiket flight: RM450
Penginapan: RM200 (jika anda menginap secara couchsurfing kos ini tiada)
Makan: RM150
Pengangkutan: RM250

4 lokasi menarik boleh anda lawati secara percuma di Seoul

1. Bukchon Hanok Village – merupakan perkampungan tradisi Hanok yang terletak di Anguk Station, berhampiran Samcheongdong di di utara Seoul central. Bangunan kayu tradisi Hanok masih dipelihara dengan baik di perkampungan ini. Beberapa bangunan juga turut dijadikan guesthouse untuk kunjungan para pelawat.

2. Olympic Park – Seoul pernah menjadi tuan rumah bagi temasya suka Olympic pada tahun 1988 dan sejak itu taman ini dipelihara dengan baik. Merupakan arena sukan terbesar di negara ini, Olympic Park kini menjadi lokasi beriadah bagi penduduk tempatan serta lokasi lawatan bagi mereka yang berkunjung ke Seoul.

Antara rekaan arkitektur menarik yang boleh anda lihat di sini termasuklah Mongchontoseoung Fortress, muzium Olympik lengkap dengan permainan sukan interaktif, World Peace Gate serta taman-taman seni.

3. The War Memorial Of Korea – di sini telah didokumenkan sejarah peperangan Korea. Merupakan antara yang terbesar seumpamanya di dunia, penyelidikan meluas telah dilakukan untuk melengkapkan pameran termasuk peralatan paparan bangunan yang digunakan semasa Perang Korea.

Sejarah persenjataan dan peralatan yang digunakan sewaktu perang dunia ke 2 dan perang Vietnam turut pamerkan di sini. Turut tersimpan adalah 17,800 fail dan artifak perang.

4. City Hall – merupakan lokasi yang memaparkan sejarah, budaya dan keindahan alam semulajadi Dinasti Joseon. Di sini anda dapat lihat mercu tanda Korea yang melambangkan masa lalu dan masa sekarang. Di sini juga terdapat tugu peringatan King Sejong dan Laksamana Yi Sun-Shin, wira perang tentera laut Korea.

Mungkin 5 Tip Travel Cara Bajet ‘All In’ Bawah RM1000 Selama 5 Hari Di Seoul, Korea, dan Gadis Ini Dedah 7 Rahsia Travel Ke Seoul Dengan Bajet RM1000 serta Ini Caranya Saya Dapatkan ‘Tour Guide’ Percuma Semasa Travel Di Seoul, Korea ini dapat bantu anda merangka perancangan trip anda.

Tidak dinafikan kos dan perbelanjaan di Jepun adalah tinggi. Namun anda masih boleh berkunjung ke negara ini dengan bajet RM1K jika tahu bagaimana untuk berjimat.

Tiket flight: RM500
Penginapan: RM200 (jika anda menginap secara couchsurfing kos ini tiada)
Makan: RM150 (jika bawa bekal dari Malaysia, boleh jimat untuk makan)
Pengangkutan: RM250

Berikut lokasi yang boleh anda kunjungi dan masuk secara percuma

1. Kuil tertua di Tokyo – juga dikenali sebagai Asakusa Kannon, kuil ini telah dibina pada adab ke 7. Jika anda ke sini dan lihat ada yang menggosok asap daripada colok yang dibakar, ini kerana mengikut kepercayaan masyarakat di sini, asap tersebut dapat menyembuhkan penyakit. Di sekitar kuil ini juga terdapat banyak gerai menjual snek, makanan tradisi serta makanan moden.

2. Tsukiji Fish Market – pasar yang dibuka awal pagi dan di sini anda dapat melihat pelbagai hasil tangkapan laut termasuk hidupan pelik yang mungkin tak pernah dilihat sebelum ini. Di sini anda berpeluang mencuba sushi dan sashimi segar, serta tiram laut.  Turut dijual di sini termasuklah mata dan otak ikan.

3. Free tour guide – Tokyo memiliki banyak tempat untuk dilawati dan leboh menarik jika anda dibawa melawat lokasi oleh penduduk tempatan tersebut secara percuma.

Mereka yang menyediakan tour guide percuma ini terdiri daripada pelajar universiti, suri rumah serta warga emas. Tour bermula di beberapa tempat di sekitar Tokyo. Anda boleh rujuk info lanjut di Goodwill Guide tours of Tokyo. Diakhir lawatan, anda boleh berikan sedikit bayaran kepada tout guide anda sebagai saguhati. Namun begitu tiada kadar tertentu ditetapkan.

4. Muzeum – Tokyo turut menyediakan banyak muzeum untuk dilawati dan ada diataranya tidak mengenakan bayaran masuk. Muzeum yang anda boleh masuk secara percuma adalah Sumo Museum, Parasite Museum, Advertising Museum, Beer Museum Yebisu, Eyeglass Museum, Japan Stationary Museum, Fire Museum, Banknote and Postage Stamp Museum dan the Currency Museum. Tinggal pilih saja muzeum mana anda mahu pergi. Secara peribadi muzeum sumo kelihatan menarik untuk mempelajari sejarah sukan tradisi Jepun ini.

Mungkin Itinerari Travel 6 Hari Di Jepun Dengan Total Bajet RM1700 Sahaja dan 5 Tip Travel Seminggu Di Tokyo, Jepun Dengan Bajet RM300 dapat dijadikan panduan untuk anda merancang percutian ke Tokyo.

Bagaimana mahu travel dengan bajet sebanyak ini? Kami yakin inilah persoalan yang bermain di fikiran anda. Berikut kami kongsikan beberapa tips untuk anda berjimat:

1. Bawa makanan dari Malaysia – selain daripada berjimat anda tahu makanan yang anda bawa tiada keraguan dari segi halalnya. Serunding, nasi impit, maggi dan Brahims antara yang boleh anda bawa.

2. Cari penginapan alternatif selain daripada hotel. Antara pilihan yang anda boleh dapati adalah:

3. Beli tiket flight sewaktu sale. Ye. Tiket flight sering memberi kesan kepada total bajet anda. Jika dapat harga tiket flight yang murah, baki daripada bajet anda boleh digunakan untuk makan, pengangkutan dan mungkin juga beli sedikit cenderahati.

Untuk pengetahuan anda, sempena musim panas ini, AirAsia X menawarkan penerbangan terus dari Kuala Lumpur (dan transit di Pulau Pinang) ke 4 lokasi di atas.

Harga tiket bermula dari RM349 ke China, RM299 ke Taiwan, RM429 ke Korea dan RM329 ke Jepun. Tempahan dengan harga menarik ini boleh dibuat di website AirAsia.com bermula hari ini sehingga 29 Jun 2016, bagi tempoh penerbangan dari 20 Jun – 3 Jan 2017.

Jika anda sedang berkira mahu ke salah satu daripada lokasi ini, inilah masanya untuk anda dapatkan tiket flight dengan harga yang menarik.


Harga Sony PS5 Tertiris, Bakal Dijual Dengan Harga Sekitar RM2,404

Sony pada minggu lalu telah mengumumkan rekaan konsol generasi terbaru mereka iaitu Sony PlayStation 5. Pengumuman yang dibuat tanpa pemberitahuan harga nampaknya sudah berjaya membuatkan para netizen teruja serta berhajat untuk menjadi yang terawal untuk memilikinya.

Pada minggu ini, telah tertiris di laman Amazon Perancis yang memaparkan harga rasmi Sony PS5 bagi pasaran Eropah sekaligus memberi bayangan kepada orang ramai harga yang bakal dijual kepada orang ramai.

Digital Edition: 399€? Not bad 👌 pic.twitter.com/JMA3Mj39U5

Menerusi perkongsian daripada Twitter Ben Geskin, Sony PlayStation 5 bakal ditawarkan dengan harga €499 (RM2,403.88) buat edisi fizikal manakala Digital Edition bakal ditawarkan dengan harga €399 (RM1,922.14).

Untuk pengetahuan, terdapat dua versi yang ditawarkan pada Sony PS5 pada kali ini iaitu PlayStation 5 dan PlayStation 5 Digital Edition. Model Digital Edition ditawarkan dengan harga yang lebih rendah kerana tidak menyokong blu-ray disc secara fizikal.

Sekiranya anda seorang gamer yang tidak berminat untuk mendapatkan game secara fizikal serta lebih selesa memuat turun game, mungkin Sony PlayStation 5 Digital Edition yang ditawarkan dengan harga lebih rendah bakal menjadi pilihan anda.

Difahamkan lebih 4,000 game PS4 sedia untuk dimainkan pada konsol PS5. Bukan itu sahaja, PS5 juga dikatakan bakal menawarkan prestasi 100 kali lebih pantas berbanding Sony PS4.

Lebih 4,000 ‘Game’ PS4 Dilaporkan Bakal Ditawarkan Pada Konsol PS5

Sony Sahkan PS5 100 Kali Lebih Pantas Berbanding PS4


‘Harga Tak Masuk Akal’ – Peniaga Dipertikai Mahu Jual ‘Cover Set’ RX-Z Setinggi RM12,000

Sebut sahaja nama motosikal ‘Yamaha RX-Z’, terus terbayang harganya yang tidak masuk akal. Lebih-lebih lagi apabila ada segelintir pihak cuba menjual motosikal tersebut pada harga puluhan ribu ringgit atas sebab rare dan sukar dicari pada waktu sekarang.

Baru-baru ini orang ramai mempertikai beberapa pemilik cover set motosikal Yamaha RX-Z menawarkan barangan tersebut pada harga RM9,500 sehinggalah RM12,000.

“Kalah membeli, menang memakai. Kecaman itu lumrah,” itulah hashtag yang digunakan oleh pemilik cover set Yamaha RX-Z bagi menunjukkan harga sebenar nilai barangan rare tersebut.

Orang ramai tetap mempertikaikan harga tinggit tersebut yang tidak boleh dibawa berbincang. Netizen mengganggap tidak berbaloi untuk mengeluarkan sejumlah wang besar hanya untuk mendapatkan kira-kira 7 barangan original Yamaha RX-Z.

Bagaimanapun, tidak mustahil akan ada segelintir pihak yang membeli cover set itu walaupun harganya sudah pun mencecah belasan ribu ringgit memandangkan Yamaha RX-Z itu sendiri sukar dicari apatah lagi aksesori asli motosikal tersebut.

Baca lagi ‘kegilaan’ orang ramai yang sanggup membayar harga tinggi bagi mendapatkan motosikal Yamaha RX-Z ini melalui pautan di bawah.

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000

Jelajah Seluruh Negara Cari Alat Ganti, Pemuda Ini Buka Mulut Cabaran Bina Semula RX-Z RM70,000

‘Tidak Ada Niat Nak Jual’ – Pemilik Yamaha RX-Z Keluaran 1985 Tolak Tawaran Penjualan RM50,000


Ini Mungkin Harga Telefon Terbaru Nokia Yang Bakal Dijual Buat Pasaran Malaysia

Setelah hampir dua bulan senyap tanpa khabar berita selepas melakukan comeback pada tahun ini, akhirnya Nokia dibawah kendalian HMD Global bakal mula memasuki pasaran Malaysia. Model Nokia 3310 yang ‘mati hidup kembali’ ini juga nampaknya antara yang bakal dijual. Cool!

Berdasarkan sumber yang dilaporkan, telefon Nokia 3310 versi terbaru ini bakal mula dijual dengan harga RM189. Sebuah harga yang mampu milik pada pendapat kami memandangkan telefon ini mampu menyokong ketahanan bateri sehingga hampir sebulan.

Dua lagi smartphone keluaran Nokia iaitu Nokia 6 dan 6R masing-masing bakal dijual dengan harga RM899 dan RM1299. Apa yang membezakan kedua-dua smartphone Nokia ini adalah Nokia 6 disertakan dengan RAM 3GB dan 32GB storage. Nokia 6R tampil dengan spesifikasi yang sedikit tinggi dengan penggunaan RAM 4GB dan 64GB storage.

Pada pendapat kami, harga penjualan Nokia 6 dan 6R ini sedikit tinggi memandangkan kedua-duanya sekadar menggunakan chipset Snapdragon 430 yang pada kami tidak terlalu berprestasi tinggi.

Walaubagaimanapun, dengan kekuatan jenama dan juga kekukuhan smartphone itu sendiri, kami yakin kesemua telefon keluaran Nokia ini bakal mendapat sambutan yang baik di Malaysia berdasarkan ‘peminat lama’ yang ramai.

Setakat ini, harga yang diumumkan cuma dilaporkan sebagai ura-ura dan kemungkinan akan sedikit berbeza apabila harga yang rasmi daripada Nokia Malaysia diumumkan. Adakah anda salah seorang yang masih yakin dengan jenama legend ini?

Buat anda yang mengharapkan smartphone high spec daripada Nokia, penantian anda mungkin bakal berakhir beberapa bulan lagi kerana Nokia pada ketika ini sedang dalam proses terakhir sebelum mengeluarkan smartphone yang bakal menjadi pencabar jenama-jenama besar seperti Apple dan Samsung.


Harga Terpakai Apple iPhone Dilaporkan Turun Lebih Rendah Berbanding Jenama Lain

Sejak daripada dahulu lagi, sudah menjadi kebiasaan buat sesetengah pengguna untuk mengkaji terlebih dahulu jenama dan model yang mahu dimiliki dalam mengetahui lebih lanjut harga penjualan semula selepas beberapa tahun penggunaan.

Kaedah yang digunakan ini secara tidak langsung membolehkan pengguna elak daripada kerugian yang besar berikutan perbezaan yang besar daripada jurang harga telefon pintar baharu dengan beberapa tahun selepas penggunaan.

Terbaharu, SellCell tampil mengeluarkan sebuah analisis dengan membandingkan telefon pintar keluaran Apple, Samsung, Google, Sony dan LG keluaran 2018 serta harga terpakai yang boleh didapati kini.

Berdasarkan analisis, didapati Apple iPhone berjaya menjadi jenama dengan harga terpakai yang terkukuh berbanding jenama-jenama lain. Meskipun ditawarkan dengan harga yang sedikit rendah berbanding model-model lain, iPhone XR berjaya mengalami penurunan harga terendah iaitu sebanyak 53.2% sepanjang dua tahun.

Dua jenama yang mengalami penurunan harga tertinggi adalah Sony dan LG menerusi model Sony XZ2 Premium dan LG G7 ThinQ. Kedua-dua model ini masih boleh didapatkan di Shopee dengan harga berbaloi.

Selain itu, berdasarkan laporan yang dikongsikan, pengguna iPhone dilaporkan lebih tinggi kecenderungan untuk upgrade ke iPhone baharu setiap dua tahun berbanding pengguna Android.

Lihat juga perbandingan saiz iPhone 12 yang bakal dilancarkan tidak lama lagi dengan model iPhone 7 dan SE.

Lihat Perbandingan Saiz iPhone 12 Berbanding Model iPhone 7 Dan SE

Apple Dijangka Perkenalkan Macbook Dengan Harga Terendah Dalam Sejarah


Harga Tiket Disneyland California Dinaikkan Kepada RM600 Sehari

Pastinya ramai yang teruja dengan pembukaan taman tema yang berkonsepkan Star Wars yang akan dibuka di Disneyland California. Akan tetapi, bersempena dengan pembukaan taman tema tersebut, harga kemasukan untuk sehari akan dinaikkan dari harga asal $135 (~RM555) kepada $150 (~RM600).

Langkah ini diambil oleh pihak Disney kerana ingin memberikan perkhidmatan dan menyajikan kepuasan yang lebih baik kepada pengunjungnya. Malah, pembukaan taman tema baharu yang berkonsepkan Star Wars pastinya akan menarik lebih ramai pengunjung baharu.

May the fourth be with you! #StarWars #HollywoodStudios #WaltDisneyWorld (📷: @parktroopers)

A post shared by  Walt Disney World (@waltdisneyworld) on May 4, 2018 at 8:07am PDT

Star Wars: Galaxy’s Edge bakal memberi pengalaman baharu buat peminat setia Star Wars di mana mereka dapat menaiki kapal Millennium Falcon, menyertai simulasi perlawanan serta makan di kantin sambil dilayan staf berpakaian watak Star Wars.

Peningkatan harga ini dilihat tidak akan menghalang peminat Star Wars untuk ke Disneyland apabila taman tema Star Wars berkenaan siap sepenuhnya pertengahan tahun ini. Disneyland menarik 18.3 juta pengunjung pada tahun 2017 menjadikannya taman tema kedua paling banyak dilawati selepas Magic Kingdom di Orlando, Florida.

#RealDeal. Nak dapatkan handphone power 8GB RAM + 128GB Storage? Jom tonton video ini.


Harga Tiket Kapal Terbang RM2833 Jadi RM0 Apabila Anda Sanggup Berkorban

Okay baik memandangkan ramai yang nak tahu macam mana secara teori dan praktikal untuk menjadikan tiket yang berharga RM2833 kepada hampir RM500. Sebenarnya boleh ja tekan lagi pergi jadikan RM0. Haaa balik free yo!

SYARAT PERTAMA – Benda nak murah kena ah berkorban sikit dari segi masa dan tenaga, memang kalau nak ikut apa exactly yang kita nak harga akan jadi mahal.

SYARAT KEDUA – Anda suka terbang! Tak kisah untuk terbang beribu batu hanya untuk stay 2-3 hari. Yang penting dapat terbang dan kumpul point loyalty program.

Pertama pilih range tarikh untuk kita terbang.

Ingat MASA juga adalah KOMODITI yang boleh diniagakan. Kalau anda perasan tiket tersebut adalah 2-3 hari sebelum puasa dan 1 minggu selepas puasa.

Alang-alang nak balik kenapa TAK BALIK TIME RAYA?

Sebab kalau balik time raya dah tak ada nilai untuk diniagakan. Time tu dah berduyung dan mungkin lebih separuh daripada pelajar yang dekat Mesir terbang pulang untuk beraya.

Dan sebab kedua, time puasa confirm bebudak ni mengidam nak kirim macam-macam dari Malaysia. Baju raya, kuih raya, duit raya dan sebagainya.

So apa pentingnya? Teruskan membaca, insya Allah jumpa jawapan.

Tiada langkah langkah yang ‘fancy’ untuk mendapatkan tiket yang berharga sebegitu murah, tetapi cuma dengan menggunapakai segala komoditi yang ada kita boleh mengurangkan sedikit demi sedikit harga tiket tersebut.

Sekarang kita proceed untuk usha tiket. Ada beberapa cara untuk beli tiket iaitu melalui:

1. Website rasmi penerbangan itu sendiri
2. Travel agent
3. Website atau app seperti Skyscanner, Kayak, Google

Perlu diketahui setiap ejen atau website mempunyai offer mereka sendiri, ada yang menawarkan harga murah @ harga student dan ada juga yang menawarkan boleh upsize muatan kargo, sebagai contoh daripada 30KG jadi 40/45/46KG.

Untuk tiket kali ini, setelah membuat perbandingan harga travel agent saya pilih agent yang menawarkan harga termurah iaitu sekitar 3800LE untuk perjalanan CAI-KUL-CAI, yang lain rata rata 4000LE dan ke atas.

Selain masa, KARGO juga adalah komoditi yang boleh diniagakan. Untuk trip kali ini, muatan bagasi yang dibenarkan adalah sebanyak 45KG untuk setiap hala.

Sekarang masanya untuk kita berkorban sedikit, iya lah tadi kan cakap nak tiket murah, kena lah berkorban sikit, lagipun kalau tidak digunapakai membazir namanya.

Sekarang kita jual 20kg daripada 45kg bagasi yang disediakan.

Untuk itu saya telah menjalankan satu survey yang mana saya nyatakan akan pulang sekian sekian tarikh dan berhasrat untuk menjual kilo setelah target jualan mencukupi 20kg untuk setiap hala.

Tak sampai 1 hari survey dijalankan 80% kargo telah habis ditempah. Untuk makluman harga jualan per KG adalah sebanyak RM20 dan sebanyak 40KG yang disediakan (20kg CAI-KUL dan 20KG KUL-CAI) bernilai sebanyak RM1200 @ 2646LE

1. Harga asal tiket 6245LE
2. Harga promosi – 3800LE
3. Keuntungan jualan kargo (CAI-KUL) + 1300LE
4. Keuntungan jualan kargo (KUL-CAI) + 1300LE

Jadi status semasa harga tiket telahpun menjadi sebanyak 1200LE @ RM544 untuk perjalanan pergi dan balik CAI-KUL-CAI. Dah cukup murah? Kalau belum cukup murah bagi anda, meh kita jadikan trip ini FREE!

Dengan bagasi berbaki 25KG buka pre-order untuk jualan tudung, stokin, ubat ku*t, dan apa-apa saja yang anda boleh fikir.

Untuk kali ini, alhamdulillah setelah membuka pre-order, 300 pasang stoking (rujuk gambar) dan beberapa barangan lain telahpun berjaya dijual.

Sekarang kos yang dikeluarkan untuk trip kali ini 0LE yakni FREE. Itulah harga yang dibayar untuk perjalanan 2 hala bersama syarikat penerbangan ranking nombor 1 dunia dan berpuasa bersama keluarga.

Mungkin cara ini tidak sesuai untuk semua orang tetapi bagi yang sanggup berkorban dan fleksible mungkin anda boleh mencuba cara ini untuk penerbangan seterusnya.

Nota: Hati-hati jika tumpangkan barang di dalam kargo anda. Dikhuatiri ada barangan terlarang seperti dadah dan sebagainya.


Harga Tiket Masuk Genting SkyWorlds Dinaikkan Kepada RM170

Taman tema Asia Tenggara, Genting SkyWorlds secara rasmi telah dibuka pada 7 Februari 2022 dan ramai orang terutama pengunjung tempatan dan luar negara telah berkunjung ke sini.

Terbaharu, harga tiket masuk ke Genting SkyWorlds dikhabarkan telah meningkat menerusi sebuah kenyataan Genting Malaysia Bhd bermula 1 November 2022.

Menerusi laporan, pihak Genting Malaysia mengatakan bahawa harga tiket untuk seorang sebelum ini adalah RM151 jika dibeli atas talian atau on-site. Akan tetapi, dengan kenaikan harga tiket masuk, tiket yang dibeli secara atas talian masih akan dijual dengan harga RM151, manakala on-site pula berharga RM170.

Hal ini bertujuan untuk memberikan pengalaman yang lebih baik sebelum mereka datang ke taman tema ini dimana tidak perlu beratur membeli tiket. Anda dinasihatkan untuk membeli tiket sehari lebih awal daripada tarikh yang anda mahu berkunjung ke taman tema tersebut.


Harga Tiket Penerbangan Bakal Meningkat

Firma penyelidikan ekuiti pengangkutan Asia, Crucial Perspective menjangkakan akan berlakunya kenaikan harga tiket penerbangan kedua-dua syarikat penerbangan negara iaitu Malaysia Airlines dan AirAsia.

Menurut Ketua Pegawai Eksekutif Crucial Perspective Corrine Png, kenaikan yang bakal berlaku ini disebabkan oleh peningkatan harga minyak dunia. Kenaikan harga minyak sebanyak 40% sejak setahun lalu bukan sahaja membabitkan harga tiket penerbangan di negara ini sahaja bahkan juga syarikat penerbangan di seluruh dunia.

Untuk pengetahuan harga bahan api dunia, telah berlaku peningkatan dalam tempoh tersebut sebanyak USD73 setong. Tambah beliau lagi, kenaikan harga tiket oleh kedua-dua syarikat tersebut adalah bagi menampung kos bahan api bagi mengelakkan kerugian mendadak. Dijangkakan kedua-dua syarikat tersebut bakal menaikkan harga tambang sehingga 10% daripada harga biasa.


Tesla Mendedahkan Harga Trak Elektriknya

Tesla memperkenalkan sebuah trak elektrik “Tesla Semi” dengan keupayaan swapandu pada 16 November. Syarikat itu sekarang telah mendedahkan harganya iaitu $150,000 (RM617,250) untuk versi 300-mile dan $180,000 (RM740,700) untuk versi 500-mile. Selain itu terdapat juga versi “Founders Series” yang bakal dilancarkan pada harga $200,000.

Menurut The Verge, kebanyakkan trak diesel berharga $120,000 (RM493,800) dan menelan kos operasi berpuluh ribu setahun. Tesla mengatakan “Semi” akan membantu menjimatkan penggunaan minyak sebanyak $200,000 (RM823,000).

Pembangunan kereta elektrik Tesla menumpukan kepada dua kategori iaitu untuk kerja penghantaran barang dan pengangkutan untuk orang urban. Untuk kerja penghantaran barang, versi 500 mile dijangka akan menggantikan 80% trak tradisional dalam pasaran. Antara syarikat besar yang sudah membuat tempahan trak elektrik Tesla ialah JB Hunt Transport dan gergasi pasaraya Walmart. Dengan harga jualan sebegini “Semi” mampu menjadi pengacau dalam industri lori dan trak.


Harga Xiaomi Mi 5 Diturunkan, Kini Dijual Dengan Harga RM1399

Smartphone mampu milik dengan processor Snapdragon 820 kini diumumkan dengan harga lebih rendah. Jika sebelum ini Xiaomi Mi 5 dijual pada harga RM1,549, kini ada boleh dapatkannya dengan harga RM1,399 sahaja. Harga yang sangat rendah berdasarkan spesifikasi yang ada pada telefon ini.

Untuk pengetahuan anda, pengumuman harga terbaru Xiaomi Mi 5 adalah disebabkan kehadiran telefon flagship terbaru daripada Xiaomi iaitu Mi 5s. Sekitar Februari 2016, kami pernah menulis ulasan awal kami mengenai Xiaomi Mi 5.

Baca lagi: Xiaomi Lancarkan Mi 5 Dengan Rekaan Premium Serta Harga Yang Berpatutan

Jika anda bertanya saya, adakah masih berbaloi untuk dapatkan telefon yang sudah hampir 8 bulan di pasaran, jawapan kami ‘ya, sangat berbaloi’. Sukar untuk mendapatkan telefon yang mempunyai build quality dan spesifikasi yang ‘power’ dengan harga setanding Xiaomi Mi 5.

Buat anda yang berminat untuk mendapatkan Xiaomi Mi 5, Lazada antara yang terawal untuk menawarkan promosi terbaru daripada Xiaomi ini. Anda boleh mendapatkan Xiaomi Mi 5 dengan RAM 3GB dan 32GB storage disini.


4 Tip Kemas Rumah Efektif Dan Mampu Jana Duit Poket Yang Anda Boleh Cuba

Pada hujung tahun, pastinya memang banyak sales yang memang boleh menipiskan iman dan poket. Sales 11.11, Black Friday, Cyber Monday, 12.12 dan banyak lagilah! Memang main pilih sahaja barang masuk dalam cart! Barang lama pun tidak habis guna lagi, sudah tambah barang lain.

Sedar-sedar, rumah pun sudah tiada space dan bersepah! Anda pula pening sebab tiada masa untuk mengemas. Ada ke antara anda yang macam ini? Jangan risau, kami kongsikan sikit tips mudah untuk kemas rumah yang banyak barang.

Kalau rumah anda jenis ada stor untuk simpan barang, tiada masalah. Tapi untuk anda yang tiada stor dan main longgok sahaja barang dalam mana-mana bilik yang ada space, memang lama-lama nampak macam gudang bilik anda itu!

Untuk permulaan, anda kena fokus kemas satu-satu bilik. Mula dengan bilik yang paling banyak barang. Bukan apa, kalau anda kemas semua bilik dalam masa 1 hari, takut sekerat jalan, anda sudah letih dan tidak ada mood untuk sambung kemas. Kemudian, rumah pun makin bersepah!

Yang ini pun penting. Katakanlah anda beli vacuum cleaner, first day beli memang excited nak terus pakai dan vacuum satu rumah. Tapi esok lusa lepas pakai, terus biar sahaja di ruang tamu dengan alasan, “ala., esok mahu guna lagi, buat apa simpan dalam kotak”.

Memang sampai ke sudahlah vacuum itu bertapa di ruang tamu anda. Seeloknya lepas guna, terus simpan dalam kotak ataupun dalam stor. Bila bertangguh, lagilah malas.

Yang ini memang penyakit ramai orang. Beli alatan senaman lepas itu bila sudah rosak atau tidak guna, anda buang sahaja dalam stor. Kononnya esok lusa ingin repair dan boleh guna balik. Tapi percayalah, sudahnya barang anda yang rosak itu kumpul habuk sahajalah.

Lepas itu apabila ada sales, anda beli pula yang baru dan barang yang lama masih tidak berbuang. Sayang katanya, kan membazir itu!

Bagi kami, cara inilah yang paling efektif sekali. Apa kata anda jadikan satu habit, setiap kali beli barang yang mahal seperti perabot, smartphone, laptop, kamera, beg tangan dan macam-macam lagi barang berharga, anda kena let go atau jual satu barang yang anda ada.

Bukan sahaja space anda dapat dijimatkan, tapi duit pun boleh masuk poket balik! Bolehlah shopping bila ada sales lain pula.

Dengan lambakan online sales yang melanda seluruh dunia beberapa bulan lepas, memang hujung bulan tinggal habuk sahaja dalam akaun bank. Samalah macam tuan rumah yang sudah pokai sampai nak beli gula-gula pun tidak mampu!

Jangan bimbang, Mudah.my ada penyelesaiannya!

Baru-baru ini, Mudah.my telah melancarkan kempen “Kena Sales? Kena Sell!’ yang bertujuan untuk membantu rakyat Malaysia menjual barangan yang mereka tidak lagi perlukan atau gunakan secara dalam talian.

Bukan itu sahaja, Kena Sales? Kena Sell! juga turut menawarkan kepada pengguna cara untuk dapatkan kembali wang yang dibelanjakan, disamping memberi ruang untuk anda membuat pembelian baru dan mengemas rumah dengan lebih efisyen!

Apa tunggu lagi, inilah masanya untuk anda jual barang-barang yang sudah tidak digunakan sambil boleh tambah duit poket di Mudah.my. Jom muat turun aplikasi Mudah.my hari ini di Google Play atau App Store.

Untuk maklumat lanjut tentang platform Mudah.my, layari laman web Mudah.my atau Facebook page mereka. Jual sahaja di Mudah.my. Rumah kemas, duit pun dapat! Semua pun mudah!

Itu tip untuk berjimat, kami senaraikan beberapa tip ‘life hacks’ untuk anda gunakan dalam kehidupan anda. Klik pautan di bawah untuk ketahui lebih lanjut.

Ini Tip Penting Dan Mudah Penjagaan Laptop Supaya Tahan Lebih Lama

Ini Cara Baiki Kipas Seperti Baharu Bermodalkan Bawah RM10

Ini ‘Bahan Rahsia’ Hilangkan Kotoran Degil Pada Kasut


Hargai Beg Tangan ‘Mewah’ Pemberian Ayah, Segelintir Netizen Serang Dan Pertikai Status Jenama Yang Diterima

Walau sekecil apa pun hadiah diberikan oleh orang yang tersayang terutama sekali daripada ibu bapa, pasti kita akan hargai dan berasa gembira. Itulah yang dirasakan oleh seorang pengguna TikTok @zohtaco dalam sebuah video.

Menerusi video yang dikongsinya di TikTok, dia terlihat gembira apabila ayahnya membelikan dia sebuah beg berjenama mewah Charles & Keith dan ia merupakan beg jenama mewah pertama dia miliki.

Akan tetapi, video yang dikongsikannya untuk menghargai pemberian ayahnya itu menerima komen negatif daripada segelintir netizen apabila ada yang mengatakan bahawa jenama tersebut bukanlah jenama mewah.

Susulan menerima komen negatif, dalam satu video terbaharunya dia mengatakan bahawa keluarganya bukanlah berasal dari golongan yang ‘senang’ dan bukan mudah untuk membeli sesuatu barangan baru.

When people become too materialistic and forget the value of a simple or small gift for someone less privileged than them. Especially when given by a parent/loved ones, knowing how hard they would've worked for it. 😥

We've failed at raising a grateful generation. https://t.co/BbMFqTsXWZ

— Lola | #Hero 21/12 | '23: #Pamyo #Pachinko #ATS (@LeeHeartGon1) January 9, 2023

Yeah I saw. Some said “Who’s gonna tell her?” (That it’s not a luxury bag). If you biasa hidup susah I rasa a mcd or kfc meal is considered a luxury already. Let people be happy with their own form of happiness. https://t.co/xXFNSV8B5L

— syera.s (@syerrrrayam) January 9, 2023

Komen negatif yang diterima olehnya telah mendapat perhatian ramai orang dan rata-rata netizen memberikan sokongan kepadanya serta mengatakan bahawa nilai hadiah tidak diukur dengan harga tetapi niat. Terharu dengan sokongan netizen, dia mengucapkan terima kasih kepada netizen yang memberikan kata-kata positif kepada dirinya.


Hargai Pelancong Malaysia, Korea Selatan Martabatkan Bahasa Melayu Pada Papan Tanda

Rakyat Malaysia sering menjadikan Korea Selatan destinasi pilihan untuk melancong. Terdapat pelbagai tempat menarik untuk diterokai seperti Seoul, Jeju, Busan, Pohang dan banyak lagi.

Berikutan pelancong dari Malaysia sering ke Korea Selatan, beberapa papan tanda di sana kini tampil menggunakan bahasa Melayu. Menakjubkan, bukan? Perkara tersebut dikongsikan oleh pengguna Facebook Zakaria Azizi.

Pastinya ini akan memudahkan pelancong Malaysia untuk mencari arah dan mendapatkan maklumat dengan lebih mudah. Usaha ini pastinya satu inisiatif yang baik dan pastinya dapat menarik lebih ramai pelancong Malaysia ke Korea Selatan.

Difahamkan pihak Institut Terjemahan dan Buku Malaysia yang telah menterjemah bahasa untuk papan-papan tanda tersebut. Usaha itu telah bermula sejak tahun lalu lagi.

Berikutan itu, rata-rata netizen cukup berbangga dengan usaha tersebut dan dengan adanya penterjemahan tersebut akan memudahkan mereka untuk melancong ke sana kelak.

Adakah anda turut berbangga apabila bahasa Melayu kini sudah digunakan pada papan tanda di Korea Selatan? Apa pendapat anda mengenai inisiatif ini?

Jika anda ingin ke Korea tetapi tidak tahu ingin ke mana, anda boleh klik pautan di bawah untuk ketahui tempat menarik di sana.

5 Lokasi ‘Hidden Gem’ Di Pulau Jeju Yang Ramai Tidak Tahu

7 Destinasi Menarik Yang Buatkan Busan Digelar ‘Hidden Gem’ Korea

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’


Hargai Peminat Setia, Lock Comic Anjur Kolaborasi Bersama Majalah Kreko Dalam Kempen Show Off LOCK COMIC

Pada 5 Disember lalu, Majalah Kreko mengumumkan bakal menamatkan operasi mereka secara rasmi selepas bertapak lebih 20 tahun dalam industri komik di Malaysia.

Bagi memberi penghargaan kepada peminat-peminatnya, Komik Kreko mengumumkan akan mengadakan kempen tahunan mereka, Show Off LOCK COMIC bagi meraikan peminat dan penyokong setia komik ini.

Bermula 1 Januari ini sehingga akhir Februari 2020, #KempenShowOffLC20 untuk kali ketiga ini akan menyediakan ruangan khas untuk peminat Kreko berkongsi koleksi masing-masing di [email protected].

Bukan itu sahaja, di sini juga, peminat Kreko boleh bertukar-tukar pendapat tentang koleksi, tip penyimpanan dan memelihara koleksi serta macam-macam lagi berkenaan dengan hobi dan minat mereka.

Untuk maklumat lanjut, anda boleh dapatkan di laman Facebook LOCK COMIC dan laman Facebook Kreko: Komik Remaja.

Awal bulan ini, Majalah Kreko mengumumkan sah menghentikan operasi mereka di atas beberapa faktor. Klik pautan di bawah untuk bacaan lanjut.

Selama 20 Tahun Bertapak di Malaysia, Majalah Kreko Umum Sah Henti Operasi

Selepas Comics House, Syarikat Terjemahan Komik ‘Tora Aman’ Pula Akan Gulung Tikar


‘Harganya Boleh Beli Kereta’ – Netizen Tergamam Lihat Stroller Anak MUA Bellaz Cecah RM25,000

Susu formula, lampin pakai buang, stroller dan banyak lagi barangan keperluan bayi bukanlah murah ketika ini dan pasti ramai dalam kalangan ibu bapa bersetuju barangan bayi itu mahal.

Malah, jika barangan berjenama pasti lebih mahal. Terbaharu, jurusolek popular, MUA Bellaz telah berkongsi sebuah video di TikTok miliknya membawa anaknya keluar dengan menggunakan stroller.

Akan tetapi, stroller yang digunakan Bellaz untuk anaknya itu jadi bualan kerana ia merupakan antara jenama mewah dan ada netizen mengatakan harganya bernilai RM25,000.

Perkongsian tersebut telah meraih perhatian orang ramai dan rata-rata netizen berasa terkejut kerana melihat Bellaz menggunakan stroller yang harganya didakwa mencecah puluhan ribu ringgit.

Malah, menjengah ke ruangan komen juga, rata-rata netizen turut berdoa agar suatu hari mereka berpeluang untuk memiliki stroller jenama mewah seperti itu.


Hari Ini Dalam Sejarah, 1 Julai Tahun Lalu Malaysia Berjaya Catat Kosong Kes COVID-19

Pandemik COVID-19 telah melanda Malaysia sejak awal tahun lalu. Sejak itu, negara telah merekodkan lebih 700,000 kes dan lebih 5,000 kematian. Angka sembuh juga berada di tahap yang positif dengan lebih 650,000 kes yang berjaya sembuh sehingga ke hari ini.

Namun, setahun yang lalu, pada tarikh ini, 1 Julai 2020, Malaysia pernah merekodkan kosong kes tempatan COVID-19 setelah berjuang hampir beberapa bulan dengan sebahagiannya dipaksa untuk duduk di rumah dan dilarang untuk keluar bagi membendung kes COVID-19.

Dan dalam setahun ini juga, rakyat Malaysia dihadapkan dengan kes COVID-19 yang tidak terkawal disebabkan pelbagai polisi yang berubah. Antaranya yang memberi kesan kepada kes COVID-19 naik mendadak selepas berjaya mencatatkan ‘telur ayam’ adalah pilihan raya Sabah yang diadakan tahun lalu.

#COVID19 Sejarah tercipta hari ini. Tiada kes tempatan.

Tahniah Malaysia 🇲🇾@MuhyiddinYassin @DrAdhamBaba pic.twitter.com/Dj17kkA3qI

— KKMalaysia🇲🇾 (@KKMPutrajaya) July 1, 2020

Sejak itu, kes COVID-19 di Malaysia tidak pernah menunjukkan tanda-tanda bahawa ia akan berhenti, apatah lagi kembali kepada tahap kosong. Ciapan yang kembali tular ini sukar untuk diterima sebahagian rakyat Malaysia. Bagi mereka, kita pernah berjaya mencatat kes kosong, tetapi kini kita mula kembali kepada asal.

“Kerja keras @DGHisham dan team. Hari-hari ternanti-nanti depan tv, nak tengok team KKM senyum depan kamera, analisis kes, lepas itu amek prop, wartawan tangkap gambar. Best sangat memori masa tu. But now, one year later, everyday total case 5k++,” kata Zainab Solehah di Twitter meluahkan rasa sedih.

Tahun lalu juga, prosedur operasi standard yang dikenakan sangat ketat. Semasa perintah kawalan pergerakan yang pertama, hampir keseluruhan rakyat Malaysia memberi kerjasama dengan tetap berada di rumah bagi membantu kerajaan dalam membendung wabak COVID-19.

Ada daripada mereka yang terpaksa akur untuk menutup perniagaan dan kekal duduk di rumah kerana bukan sahaja takutkan wabak, tetapi untuk kepentingan  bersama dan keberlangsungan hidup semua pada masa hadapan. Dan bila kes berjaya berada di tahap kosong, kepuasan turut dirasai oleh mereka.

Melihat kepada situasi sekarang, kita boleh lihat bagaimana sebahagian orang sudah muak, penat dan kecewa. Kata mereka, pihak yang bertanggungjawab seolah-olah tidak serius dalam menjaga kebajikan mereka. Lalu mereka ditinggalkan dengan tidak banyak pilihan, terpaksa berjuang seorang dengan kes COVID-19 yang tidak nampak hujung pangkal.

Luahan kekecewaan boleh dibaca di ciapan yang kembali tular tersebut. Semua orang meluahkan rasa rindu apabila Kementerian Kesihatan Malaysia mengumumkan pada 1 Julai tahun lalu bahawa kita berjaya mencatatkan kes kosong. Manakala sebahagian pula meluahkan rasa kecewa bila melihat situasi semasa yang kini melanda kita.

Setahun lepas. InsyaAllah kita boleh ulang lagi. https://t.co/TzRbTsanHM

Bagi mereka, kita boleh mencapai kes kosong jika pihak berwajib yang diamanahkan tampil serius dan bukanlah untuk kuasa semata-mata. Kata mereka lagi, apa yang mereka inginkan adalah kelangsungan hidup seperti dulu dan jika tidak dapat pun, cukuplah pelan yang jelas untuk keluar daripada konflik yang sudah hampir dua tahun menekan Malaysia.

Kita masih ada harapan untuk sampai ke tempat yang kita pernah sampai. Jika semua orang memainkan peranan masing-masing dan bekerjasama dalam misi untuk menyelamatkan negara daripada COVID-19. Tidak mustahil kes COVID-19 di Malaysia mampu kembali ke angka kosong.

Untuk rekod, Malaysia mencatatkan 6,276 kes COVID-19 semalam dengan 62 kematian baharu. Ini menjadikan kes keseluruhan di Malaysia adalah 751,979 kes. KKM juga merekodkan 23 kluster baharu termasuklah 13 dari tempat kerja.

Majalah 3 dipuji buat dokumentari isu COVID-19, netizen sebak dengar kata-kata jururawat ini. Klik pautan di bawah untuk membaca.

Majalah 3 Dipuji Buat Dokumentari Isu COVID-19, Netizen Sebak Dengar Kata-Kata Jururawat Ini

Bila VIP ‘Berebut’ Vaksin Dengan Kumpulan Barisan Hadapan, Umpama Lebih Sudu Dari Kuah

WHO Yakin EURO 2020 Bakal Lahirkan Varian Baharu COVID-19, Minta Negara Eropah Jangan Degil


Hari Ini Dalam Sejarah, Mengenang 75 Tahun Jatuhnya Bom Atom Di Hiroshima Dan Nagasaki

Loceng berbunyi, kali ini kuat, nyaring dan sedikit bingit. Jalan sunyi, jadi gundah. Tiba-tiba terasa suasana terasa murung. Ada sayu diulu hati. Ada kenangan yang dibawa pergi.

Hari ini luar biasa, 75 tahun sudah berlalu sejak jatuhnya bom atom di Hiroshima. Loceng yang berbunyi tadi adalah tanda bahawa lebih 140,000 nyawa telah hilang sejak kali pertama ia jatuh.

Hari ini, 6 Ogos 1945, adalah kali pertama bom atom jatuh menghinggap bumi Jepun. Bom yang dihantar oleh Amerika Syarikat telah mengorbankan ramai orang dan kesannya terasa sehingga sekarang.

Tiga hari kemudian, bom atom kedua dijatuhkan di Nagasaki. Dua minggu kemudian, Jepun menyerah dan Perang Dunia II berakhir.

Acara memperingati lebih 140,000 mangsa kerakusan manusia tetap berlangsung walaupun diganggu dengan wabak COVID-19 yang telah melanda seluruh dunia.

Perdana Menteri Shinzo Abe dan Datuk Bandar Hiroshima duduk bersama=s-sama dengan mangsa bom atom, selain itu kaum kerabat mangsa juga turut hadir berkumpul di sebuah taman yang dijuluki dengan nama Taman Damai.

“Pada 6 Ogos 1945, bom atom menghancurkan bandar kita. Khabar angin ketika itu mengatakan bahawa tidak ada yang dapat tumbuh di sini selama 75 tahun. Namun, Hiroshima pulih [dan kini] menjadi simbol kedamaian.” “kata Datuk Bandar Kazumi Matsui.

Amerika Syarikat menjatuhkan bom pertama – bernama ‘Little Boy’ – di Hiroshima pada 6 Ogos 1945. Serangan ini menandakan sebagai kali pertama senjata nuklear digunakan dalam perang.

Lebih 70,000 orang dipercayai maut serta merta akibat daripada ledakan bom atom yang telah merosakkan bandar. Puluhan ribu lagi mati disebabkan kesan radiasi bom atom selama berbulan-bulan.

Akibat daripada kedegilan Jepun untuk menyerah kalah, satu lagi bom atom dijatuhkan. Kali ini ia digelar sebagai Fat Man, dijatuhkan di Nagasaki yang mempunyai jarak 420 kilometer dari Hiroshima.

Direkodkan seramai 140,000 orang meninggal dunia di Hirsohima yang mempunyai populasi penduduk seramai 350,000. Manakala Nagasaki pula telah mengorbankan 74,000 orang.

Disebabkan itu, Jepun akhirnya menyerah kepada tentera sekutut pada tahun yang sama. Perang di Asia juga berakhir setelah jatuhnya dua bom atom yang mengoyak hampir separuh daripada negara Jepun.

Terdahulu, pada 1 Ogos 2020 telah menjadi tanda 30 tahun Iraq menyerang Kuwait. Klik pautan di bawah untuk membaca.

Mengenang Kembali Pencerobohan Iraq Ke Atas Kuwait Pada 30 Tahun Yang Lalu


‘Hari Ini Saya Baik, Nanti Cikgu Beritahu Mak?’ Soalan Murid Nakal Yang Mengubahku

Kawan,
Pernah tak kadang-kadang kau rasa kau bersalah dengan anak–anak? Ini kisahnya kawan.

Kelas tenang hari ini. Mungkin kerana awan mendung yang kelihatan sarat dengan warna hitam pekat itu sedang memecahkan gugusan air hujan yang sejak dari pagi menyiram lantai bumi.

Angin sejuk serta wap-wap dingin menghembus masuk kedalam kelas lalu membuatkan anak-anak murid ini seolah melekat pada kerusi masing-masing.

Suara sunyi itu akhirnya tewas apabila kedengaran bunyi seretan keras di atas lantai kelas yang berlekuk di sana-sini. Sesekali ianya berbunyi nyaring menyakitkan telinga.

Seorang murid bertubuh kecil mengepit buku latihan di tangan kirinya, sambil tangan kanannya gigih menarik kerusi kayu kelas itu menuju ke meja guru.

Kaki kerusi yang bergesel dengan lantai kelas yang dibuat dari konkrit kasar itu mengeluarkan bunyi yang sangat tidak enak. Lebih buruk dari suara keldai yang disebat belakangnya supaya bergerak.

Semua mata tertumpu ke arahnya. Namun semuanya tetap membisu. Senyap dan sekadar memerhati. Diletakkan kerusi kayu yang diseret itu betul-betul dekat dengan mejaku.

Dengan perlahan ia meletakkan buku latihannya di atas meja. Mengeluarkan pensil yang diletakkan di dalam poket bajunya yang sudah tidak berapa putih.

Digenggamnya pensil itu dan ditekan perlahan pada buku latihan seolah-olah ia ingin menulis sesuatu. Matanya memerhatikanku. Dengan pandangan yang sangat teduh.

“Semalam saya kena rotan dengan mak saya”, sambungnya membuatkan saya memusingkan badan lalu duduk betul-betul mengadapnya.

“Kat sini” sambil dia menunjukkan lengannya yang kecil itu. Ya. Masih ada bekasnya. Kuat barangkali dirotan ibunya.

“Kenapa mak rotan?”soal saya sambil menggosok-gosok lengannya yang masih berbekas.

“Mak saya marah sebab saya xxxxxxx di sekolah.” Balasnya.

Ya. Memang minggu lepas saya menangkap beliau dan beberapa orang rakannya kerana melakukan kesalahan di sekolah.

“Macamana mak saya tahu cikgu? Cikgu bagitahu mak saya ke? Soalnya ingin tahu.

“Ya Adam, cikgu terpaksa beritahu mak Adam.”

Dia menundukkan kepala. Melihat contengan yang dibuat dengan pensilnya sejak dari tadi. Saya masih membelek-belek birat-birat tebal di lengannya.

“Hari ni saya baik cikgu. Nanti cikgu bagitahu mak saya tak?”

Soalannya betul-betul membuatkan saya terdiam. Bungkam rasanya mendengar soalan ini.

Jujurnya sepanjang menjadi guru memang tidak pernah walau sekalipun saya menelefon ibubapa atau penjaga bercerita tentang kebaikan anak-anak mereka. Saya juga yakin ibu bapa akan berasa pelik jika seseorang guru berbuat demikian.

Hati saya pada seperti dihentak-hentak dengan keras. Anak ini seolah-olah merayu supaya diberikan keadilan untuknya.

Wahai sang guru, semalam kamu mengadu kepada ibuku tentang kenakalan ku. Lalu aku terus di rotan teruk. Maka hari ini apabila aku berakhlak baik,maka sepatutnya juga diberitahu kepada ibuku agarku dipuji dan dikasihi semula ibuku.

Benar. Bukan sahaja di sekolah, malah dirumah juga begitu. Berapa banyak kebaikan anak-anak berlaku begitu sahaja dihadapan mata.

Kebaikan yang mereka lakukan seolah-olah tidak ada nilai pada pandangan mata kita. Tidak pernah kita zahirkan kegembiraan terhadap kebaikan yang mereka tunjukkan.

Tetapi seandainya anak-anak berbuat kesalahan atau perangai yang jelek, cepat sahaja kita meninggikan suara, mengherdik dan memberikan amaran.

Mungkin kerana itu kita sering melihat anak-anak membuat nakal kerana mereka tidak kita kenalkan dengan kebaikan. Marah dan herdik lebih banyak kita lontarkan kepada mereka berbanding puji dan syukur.

Aku tak mampu menjawab soalan anak ini. Aku hanya mampu terus menggosok lengannya sambil menelan rasa kesal dan sesal yang tak sudah.

Aku tidak mampu menghilangkan kesan birat pada lengannya apatah lagi calar dalam hatinya yang mengharapkan aku menunaikan haknya.

Dari dalam bilik darjah aku memerhatikan air hujan yang masih belum jemu membersihkan kesan kelabu jerebu di udara. Rahmat tuhan buat kita.

Dan rahmat itu tuhan turunkan dalam pelbagai bentuk dan cara. Hari ini, rahmatNya datang dari seorang anak kecil yang dengannya membuka mata kita yang dewasa ini untuk melihat lebih banyak kebaikan.

Asmadi Abdul Samad
Menumpang rahmat murid-murid


Beliau Cacat Pendengaran, Tetapi Hari Ini Sangat Istimewa Bagi Dirinya

Muharrem merupakan seorang lelaki biasa yang menghadapi masalah pendengaran. Sejak dahulu lagi, berkomunikasi dengan orang lain adalah satu masalah yang paling sukar bagi dirinya. Tetapi hari ini, Muharrem menyedari ada sesuatu istimewa yang berlaku pada bandar tempat tinggalnya.

Tonton video ini untuk mengetahui apa yang berlaku:

Kami kini di Facebook, jom like The Vocket.


Hari Pertama Masuk Konti, Netizen Seronok Dengar Celoteh Khairy Jamaluddin Sebagai DJ Di Hot FM

Khairy Jamaluddin memulakan tugasnya sebagai penyampai radio Hot FM secara rasmi bermula hari ini selepas mengesahkan dirinya bakal menyertai Hot FM menerusi temuramah melalui telefon pada segmen Bekpes Hot yang dikendalikan Johan, AG dan Datuk AC Mizal pada 9 Februari lalu.

Suasana ceria dan berbeza dirasai di konti radio Hot FM hari ini dan beberapa klip sedutan ketika sesi KJ on air telah dikongsikan oleh Hot FM.

Chemistry antara Johan dan AG bersama KJ dapat didengar ketika mereka on air tadi. Bukan itu sahaja, KJ juga dilihat spontan dan tidak kekok menjalankan tugas pada hari pertama.

Menjengah ke ruangan komen, rata-rata netizen berasa terhibur dengan cara KJ menjadi penyampai radio. Malah, ada juga yang mengatakan mereka berasa senang mendengar suara KJ di corong radio dan merasakan KJ pandai membuat lawak spontan.

Bukan itu sahaja, disebabkan KJ, jumlah pendengar di YouTube dan laman Hot FM hari ini meningkat drastik.

Untuk anda terus jadikan Hot FM radio pilihan anda, boleh muat turun aplikasi Audio+ di Google Play untuk peranti Android dan App Store untuk peranti Apple.


Ini Adalah 5 Barangan Yang Kami Mahu Gayakan Di Hari Lebaran

Dah seminggu kita berpuasa, dan tak lama lagi kita akan menyambut hari raya. Tak lama, cuma 3 minggu je lagi. InsyaAllah.

Dalam kesibukan berpuasa, team Vocket juga tak lupa untuk persiapan hari raya pada tahun 2015 ini. Berikut adalah senarai barangan yang kami mahu gayakan pada Hari Raya Aidilfitri yang menjelang tiba ini.

Pertama sekali kami mahukan televisyen. Ini kerana menonton TV dengan paparan HD adalah sangat puas. Untuk TV kami memilih Hisense 40″ LED Full HD TV – HMLED40K20P. Dengan spesifikasi begini harganya just nice bagi kami.

Kedua kami memilih Play Station 4. Jika kami bosan tonton rancangan TV yang asyik ulang cerita sama. Kami boleh layan game di rumah dan tonton cerita secara streaming dengan lebih power.

Ketiga kami ambil vakum automatik yang bernama I-ROVA Robot Vacuum Cleaner K6. Ini bertujuan lepas ramai yang berkunjung ke rumah kami, vakum ini membantu menyedut serdak biskut raya yang berteraburan di lantai. Hiks!

Dari segi gajet, kami memilih One Plus One LTE Version 64GB Black. Selepas kami baca review di kebanyakan web. Ini adalah telefon Android paling stabil yang pernah dikeluarkan setakat ini.

Ahaa! Barang yang bawah ni antara yang penting perlu ada dalam rumah. Supaya kami lebih bersemangat nak masak, dan tetamu berselera nak makan. Kami ambil Tefal Essential 5-piece Cookware Set Black melengkapi masakan kami di hari raya.

Semua barang di atas kami beli di Lazada kerana sekarang sedang berlangsung Riang Ria Raya Lazada – Jualan Mega Raya. Promosi akan berlangsung dari 24 Jun hingga 26 Jun.

Khas untuk pembaca The Vocket. Anda boleh gunakan kupon kod di atas untuk mendapatkan diskaun sebanyak RM20 untuk setiap pembelian minima RM100 di Lazada.

LIKE dan FOLLOW Vocket di Facebook serta Instagram


4 Tip Pemilihan Pra-Sekolah Anak Anda Yang Patut Dipertimbangkan

Tiada tips khusus maha dahsyat yang boleh kakak perincikan di sini, tetapi ada beberapa ciri-ciri yang boleh diutamakan dan diberikan perhatian oleh para ibu bapa sebelum memilih pra-sekolah (tadika) bersesuaian.

Kakak senaraikan ini adalah berdasarkan pengalaman bersama anak teruna si II, maka keserasian dan kesesuaian yang dirasakan perlu sahajalah boleh anda ikuti ya?

Maksudnya mudah. Bertanya terus kepada anak sama ada apakah yang dia mahu belajar atau peroleh daripada senarai tadika yang kita ada untuknya.

Menyedari sikap ibu bapa yang terkadang tiada punya pilihan lain tetapi terpaksa ‘bereksperimen’, justeru ya anda boleh memilih bagi pihak mereka.

Tetapi sentiasa tanya adakah mereka seronok/bahagia/selesa di tadika tersebut. Kemestian yang tidak boleh dipandang ringan.

Tiada salahnya memilih tadika yang mengketengahkan pendekatan play-based learning untuk kemasukan umur 3/4/5 tahun sekalipun.

Perlu diingat bahawa fitrah anak-anak itu bermain. Kalaupun tadika yang anda pilih dan suka, mahupun anak anda pilih dan suka itu tidak langsung berteraskan akademik, let him/her be and choose.

They will learn eventually walaupun berada di tadika yang menggunakan pendekatan sebegini. Percayalah!

Lokasi pra-sekolah perlu berdekatan dengan anda/ahli keluarga. Be it you (the parents) atau penjaga, tadika yang dipilih perlulah hampir sekali dengan individu-individu ini.

Bukan dekat dengan lokasi/alamat rumah, semata. To me, perkiraan begitu sedikit silap dan perlu disemak semula, kalau sungguh terpaksa.

Once enrolled, berkomunikasilah selalu dengan anak-anak. Komunikasi dua hala sebelum dan selepas enrollment anak-anak ke pra-sekolah, pasti ada bezanya!

Get to know their feelings and how far have they coped at the kindy. It is highlighted sentence there, thus read between lines of the meaning and message, please.

Dan banyak lagi, yang sekiranya ada faktor lain yang perlu diambil kira, berbuatlah sesuatu demi anak-anak anda.


‘Hari Raya Paling Kalut’ – Lihat Gelagat Rakyat Malaysia Terkejut Aidilfitri Datang Awal

Ramai terkejut sewaktu pengumuman Hari Raya Aidilfitri dibuat di layar televisyen semalam.

Ada sebahagian rakyat Malaysia yang sedang memandu pulang ke kampung, ada juga yang tengah solat terawih, sebahagian yang lain pula sedang sibuk membeli belah di saat-saat akhir.

Mana tidaknya, sebahagian daripada kita berkira-kira bahawa Aidilfitri tahun ini akan jatuh hari Selasa, namun tiada siapa sangka yang raya akan jatuh pada hari ini.

Keributan yang tidak disengajakan ini telah membuatkan penganut Muslim di Malaysia berada dalam keadaan panik.

Mereka yang masih ditempat kerja terus pulang ke kampung. Ada juga yang menyerbu pasar basah untuk mencari daging atau ayam untuk juadah esok. Manakala sebahagian terpaksa akur kerana tiket penerbangan mereka jatuh pada hari esok.

Berikut adalah gelagat rakyat Malaysia apabila diberitahu bahawa esok raya.

“Ustaz, kalau Malaysia, Brunei, Indonesia dah Raya, tapi kita belum lagi di Singapura, abeh Syaitan dah terlepas ke belum?”

I legit received this question. Haven’t answered yet. Thinking 🤔

Omak den berkeras mahu buat lomang malam ini jugak. #SketsaRaya pic.twitter.com/RMIgy69cJH

bertenang kome… orang Perak dah biasa handle benda ni 🤣🤣 pic.twitter.com/rgUiVgNUrs

— Faisal Aziz ☕🇲🇾 (@faisalazizfa) May 1, 2022

Aku baru dapat rehat sambil layan lagu raya ni. Keadaan chaos yang tidak disangka-sangka dapat aku atasi. Paling dramatik malam ni sorang krew Sidang Kopi terpaksa lari dari kedai untuk bakar lemang orang tempah 300 batang.

you guys, im not kidding, my area is literally filled with racing cars & motorcycles. people are rushing to get what they need to prepare for hari raya tomorrow. just saw a makcik holding on to her groceries for dear life while her husband was speeding. 😫

The collective confusion over this year's Hari Raya date is one of the funniest things to happen so far 😭

Selamat Hari Raya lah guys! Have a great one this year ❤

— Shafiqah Othman (@sfqomhz) May 1, 2022

Raya tahun ini boleh dikatakan paling riuh setelah dua tahun terpaksa beraya jauh dari keluarga akibat pandemik COVID-19.

Semua orang pasti teruja untuk bersama dengan keluarga, namun bagi yang tidak sempat akibat daripada kejutan raya tahun ini, tidak apa, masih ada masa untuk anda.

Raya saya berubah apabila berkahwin dengan orang jawa. Rujuk pautan di bawah untuk membaca.

Raya Saya Berubah Apabila Berkahwin Dengan Orang Jawa

8 Persoalan Yang Bakal Berlegar Di Otak Anda Ketika Kali Pertama Beri Duit Raya

Sedih Tak Dapat Balik Kampung? Meriahkan Hari Raya Anda Dengan 5 Cara Ini


‘Hari Raya Yang Menyedihkan’ – Wanita Ini Sedih Baju Raya RM20,000 Rosak Terkena Kuah Sate

Hari Raya Aidilfitri tetap diraikan dengan meriah semalam walaupun persiapan dibuat secara ‘last minute’ dan boleh dikatakan ramai yang ‘kalut’ di malam Raya. Setakat hari ini, bagaimana sambutan Hari Raya anda?

Terbaharu, seorang pengguna TikTok @farahwen telah memuat naik sebuah video yang memaparkan ‘tragedi Raya’ yang berlaku kepadanya iaitu baju raya miliknya tertumpah kuah sate.

Hari Raya yang paling menyedihkan 😢 #fyp

♬ suara asli – 𝐃𝐢𝐝𝐢𝐤_𝐅𝐚𝐛𝐫𝐞𝐠𝐚𝐬 – 𝐃𝐢𝐝𝐢𝐤 𝐟𝐚𝐛𝐫𝐞𝐠𝐚𝐬

Menerusi perkongsian tersebut, Farah mengatakan bahawa dirinya tidak sempat bergambar bersama keluarga dengan busana itu dan kesan kuah sate tidak akan hilang pada busana sutera itu.

Tambahnya, busana yang dipakainya berharga RM20,000 dan hal ini menyebabkan Farah berasa sedih. Perkongsian tersebut mendapat perhatian orang ramai dan rata-rata netizen memberikan pelbagai reaksi.

Para netizen memberikan beberapa cadangan untuk Farah membersihkan kesan kuah sate itu dan juga mengatakan tidak wajar untuk dirinya mendedahkan harga busananya seperti itu.

Malah, rata-rata netizen juga berseloroh mengatakan bahawa jika bukan disebabkan kuah sate, pasti ramai tidak tahu harga harga baju tersebut. Para netizen turut mengatakan bahawa rugi beli pakaian yang mahal tetapi hanya boleh dipakai sekejap sahaja.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Pakar Jangka Harga Ayam Akan Naik, Bakal Semahal Daging Lembu

‘Hari Raya Paling Kalut’ – Lihat Gelagat Rakyat Malaysia Terkejut Aidilfitri Datang Awal

Perdana Menteri Umum Cuti Hari Pekerja Secara Automatik Dianjak Ke Rabu Ini


Hari Sedih Untuk Johnny Depp, Tewas Kes Fitnah Dan Dituduh ‘Dera Isteri’

Johnny Depp terpaksa akur apabila tewas kes fitnah terhadap akhbar The Sun dan editor eksekutif Dan Wootton dalam satu pertempuran undang-undang yang panjang. Dia kini perlu membayar ganti rugi dalam bentuk kos undang-undang kepada News Group Newspapers.

Dalam keputusan mahkamah, Hakim Andrew Nicole mengatakan walaupun Depp telah “menunjukkan unsur-unsur yang diperlukan untuk kes fitnah,” terdakwa juga telah menunjukkan, “apa yang mereka terbitkan dalam erti kata terbabit adalah benar.”

Jurucakap The Sun berkata, “The Sun telah berdiri dan berkempen untuk mangsa penderaan rumah tangga selama lebih dari dua puluh tahun.

“Mangsa penderaan rumah tangga tidak boleh dibungkam dan kami mengucapkan terima kasih kepada Hakim atas pertimbangannya yang teliti dan berterima kasih kepada Amber Heard atas keberaniannya dalam memberikan bukti kepada pengadilan.”

Kes ini berkisar mengenai kebenaran atau fitnah disebalik sebuah artikel yang diterbitkan dalam akhbar The Sun di mana Depp digelar sebagai ‘pendera isteri’ dan diputuskan oleh mahkamah berdasarkan prinsip balance of probabilities, satu standard pembuktian dalam kes sivil.

Perlawanan selama tiga minggu melibatkan Depp dan The Sun telah mendapat perhatian seluruh dunia pada bulan Julai di Mahkamah Tinggi di London, di mana The Sun sebelum ini telah mendakwa bahawa pelakon berusia 57 tahun itu telah memukul isterinya ketika itu, Amber Heard.

Bagi pihak The Sun, mereka mengaku telah melihat ‘bukti yang luar biasa’ bahawa Depp telah memukul Heard yang berusia 34 tahun, namun tuduhan itu disangkal oleh Depp.

Depp dan Heard diberi peluang untuk memberikan bukti perbicaraan selama 16 hari, yang akhirnya membuka setiap rahsia hubungan mereka yang diakui bergelora serta kisah-kisah mengenai keganasan kejam dan hubungan intim.

Selama beberapa jam berada di kandang saksi, Depp dilaporkan turut menjawab soalan mengenai gaya hidupnya – minuman keras dan dadah – serta tuduhan keganasan rumah tangga, Depp tetap konsisten menolak tuduhan yang dibuat oleh The Sun.

Peguam Depp mengatakan bahawa, “Apa yang penting bagi Depp adalah membersihkan namanya dari tuduhan-tuduhan buruk ini, yang terus berlanjutan seperti yang telah terjadi selama empat tahun terakhir.

“Ketika saya mengatakan bahawa dia telah kehilangan segalanya, ia bermaksud reputasinya. Ini bukan soal wang, tetapi soal kebenaran,” katanya.

Sasha Wass QC, peguam News Group Newspapers, memberitahu mahkamah bahawa tidak ada keraguan bahawa Mr Depp secara teratur dan sistematik menganiaya isterinya. Dia menambahkan, “Ciri-ciri bahawa dia adalah pemukul isteri adalah benar.”

Depp juga telah mengemukakan tuntutan berasingan terhadap Heard atas fitnah di dalam sebuah kolum yang ditulis olehnya. Artikel itu diterbitkan di Washington Post, dan Depp menuntut $ 50 juta.

Sejak keputusan mahkamah keluar, kebanyakan peminat yang mengikuti rapat kes ini jelas tidak berpuas hati dengan keputusan mahkamah. Salah seorang pengguna Twitter menyatakan bahawa Hakim telah berpihak kepada orang yang salah.

And here it is, in the words of A JUDGE: it doesn’t matter if she hit him. It doesn’t matter if she abused him.

This is sending a clear message: male victims of domestic violence don’t matter. pic.twitter.com/JTfZfb22Gt

— mary (@johnnyhellodepp) November 2, 2020

Pengguna itu turut mengkritik Hakim yang menyatakan bahawa tidak menjadi masalah jika Amber memukul atau mendera Depp, “Ini adalah mesej yang jelas : jika mangsa keganasan rumah tangga itu lelaki, tidak menjadi masalah.”

Salah seorang pengguna Twitter pula berkata bahawa, “Johnny Depp didera oleh isterinya. Kemudian dia didera oleh orang ramai. Sekarang dia telah didera oleh sistem pengadilan.”

NEW: Schillings representing Johnny Depp say the actor will appeal, “This judgment is so flawed that it would be ridiculous for Mr Depp not to appeal this decision. In the meantime, we hope that in contrast to this case, the ongoing libel proceedings in America are equitable”.

— Minnie Stephenson (@MinnieStephC4) November 2, 2020

Untuk rekod, Depp dilaporkan akan merayu terhadap keputusan mahkamah, dalam satu ciapan daripada wartawan Chanel4News, Minnie Stephenson melaporkan bahawa peguam Depp berkata mereka akan merayu kerana wujud kecacatan dalam keputusan hakim.

Terdahulu, sebuah rakaman audio telah tular didakwa sebagai bukti bahawa Johnny Depp menjadi mangsa keganasan Amber Heard. Klik pautan di bawah untuk membaca.

Rakaman Audio Adalah Bukti Johnny Depp Jadi Mangsa Keganasan Amber Heard

Johnny Depp Diburu Warner Bros Untuk Bawa Watak Joker

Selepas Dibuang Oleh Disney, Peminat Mahu Lihat Johnny Depp Dalam One Piece


‘Harijadi Ibu Yang Pertama’ Ini Bakal Membuat Anda Menangis

Sekumpulan bapa menjemput ibu dan anak untuk sambutan harijadi anak mereka yang pertama.

Apa yang tidak diketahui ialah, bapa-bapa ini juga menyambut ulangtahun isteri mereka sebagai ibu yang pertama.


Harimau Malaya Diancam Pupus Dalam Tempoh Lima Tahun, Kini Tinggal Kurang Daripada 200 Ekor

Harimau Malaya bakal pupus jika tiada langkah-langkah drastik yang diambil bagi membendung masalah ini. Berkata kepada Dewan Rakyat, Menteri di Jabatan Perdana Menteri Datuk Seri Dr Wan Junaidi Tuanku Jaafar berkata harimau yang menjadi lambang negara Malaysia boleh pupus dalam tempoh seawal lima tahun hingga satu dekad.

Memetik laporan Malay Mail, Wan Junaidi berkata bahawa populasi Harimau Malaya berada pada tahap yang membimbangkan dan melalui tinjaun NTS1 – Tinjauan Harimau Kebangsaan Pertama (NTS1) yang dijalankan dari 2016 hingga 2020 – dianggarkan populasi spesis ini kurang daripada 200. Tambah beliau lagi, Harimau Malaya bakal pupus dalam tempoh lima hingga sepuluh tahun jika tindakan luar biasa tidak diambil dengan segera.

Wan Junaidi yang menjawab bagi pihak Menteri Tenaga dan Sumber Asli Datuk Seri Takiyuddin Hassan, yang tidak dapat hadir ke Parlimen selepas dijangkiti wabak COVID-19. Sebelum ini, Ahli Parlimen Kemaman Che Alias Hamid, daripada PAS, telah meminta kerajaan menyatakan usaha yang diambil untuk melindungi Harimau Malaya yang terancam pupus.

Wan Junaidi berkata kerajaan bercadang melanjutkan moratorium pemburuan rusa Sambar — mangsa kegemaran dan sumber makanan utama Harimau Malaya — yang dijangka tamat bulan ini. Kerajaan juga telah bersetuju untuk melaksanakan sembilan langkah strategik berdasarkan tiga pendekatan untuk pemuliharaan spesies itu untuk tempoh 10 tahun dari 2021 hingga 2030.

Menurut Berita Harian, antara langkah yang bakal diambil adalah; pertama, dengan memperkasakan penguatkuasaan, rondaan di darat, dan pemeliharaan serta pemuliharaan habitat semula jadi harimau Malaya. Kedua, dengan menambah baik tadbir urus dan keberkesanan dalam pelaksanaan usaha pemuliharaan dan ketiga, dengan memperkukuh inisiatif untuk memastikan kemandirian spesies harimau Malaya melalui penyediaan instrumen kewangan yang inovatif dan skim akreditasi habitat Harimau Malaya.

Beliau juga turut meminta agar dihentikan aktiviti penebangan hutan yang tidak terkawal. Di mana kesan daripada aktiviti ini dapat mengurangkan kawasan perburuan harimau yang boleh memaksa haiwan itu berkonflik dengan populasi manusia untuk mencari sumber makanan alternatif.

“Sebenarnya, masalah di sini ialah manusia sendiri kerana habitat semula jadi harimau adalah hutan belantara tetapi sebaliknya kita telah menebangnya. Jadi habitat hutan yang semakin berkurangan memaksa haiwan itu untuk bersemuka dengan populasi manusia kerana mereka mempunyai kawasan perayauan yang besar,” katanya.

Harimau Malaya atau dikenali sebagai Harimau Belang adalah antara spesis unik yang hanya didapati di Semenanjung Malaysia. Disebabkan keunikannya, Harimau Malaya telah dipilih menjadi lambang rasmi Malaysia iaitu dalam Jata Negara. Selain itu, namanya juga digunakan untuk skuad bola sepak negara sebagai lambang keberanian dan kekuatan yang ada padanya.

Sejak beberapa tahun yang lalu, spesies ini telah berkurangan secara drastik dalam populasi disebabkan oleh pemecahan habitat yang disebabkan oleh pencerobohan manusia, eksploitasi komersial dan kehilangan sumber makanan utama. Ia juga dikategorikan sebagai Dilindungi Sepenuhnya di bawah Akta Pemuliharaan Hidupan Liar, dan diklasifikasikan sebagai Terancam Kritikal di bawah Kesatuan Antarabangsa bagi Pemuliharaan Alam Semula Jadi Senarai Merah untuk Spesies Terancam.

Zoo Taiping sambut kelahiran 3 baby Harimau Malaya di musim PKP. Untuk bacaan lanjut, klik pautan di bawah.

Zoo Taiping Sambut Kelahiran 3 ‘Baby’ Harimau Malaya Di Musim PKP

Casio Tampil Dengan Koleksi ‘Limited Edition’ G-SHOCK x Harimau Malaya

Harimau Malaya Yang Bernama ‘Nadia’ Diuji Positif COVID-19 Di New York


Harimau Malaya Mungkin Akan Pupus Dalam Jangka Masa Lima Tahun Lagi

Menurut Menteri Air, Tanah dan Sumber Asli, Dr Xavier Jayakumar berkata populasi spesies Harimau Malaya kini berada pada tahap yang membimbangkan dengan jumlah haiwan tersebut yang kurang daripada 200 ekor berbanding sekitar tahun 1950-an dimana Semenanjung Malaysia memiliki lebih 3,000 ekor harimau Malaya yang hidup di dalam hutan belantara.

Beliau berkata sekiranya tiada tindakan drastik yang diambil dan dilaksanakan untuk mengekalkan dan meningkatkan populasi haiwan berkenaan, berkemungkinan besar spesies Harimau Malaya akan pupus dalam tempoh masa lima hingga 10 tahun akan datang kerana menurut kaji selidik yang dilakukan, jumlah populasi haiwan tersebut semakin berkurang pada setiap tahun.

Xavier juga menegaskan supaya pihak universiti mendapatkan lebih ramai sukarelawan mahasiswa daripada kursus biodiversiti dan perhutanan untuk menyertai rondaan yang akan dijalankan di bawah penguatkuasaan secara bersepadu bersama Angkatan Tentera Malaysia dan Polis Diraja Malaysia.

Dalam usaha meningkatkan populasi spesies Harimau Malaya, pihak Jabatan Perlindungan Hidupan Liar dan Taman Negara (Perhilitan) dengan kerjasama agensi kerajaan dan pertubuhan bukan kerajaan, sedang dalam inisiatif untuk mengambil langkah proaktif dalam melindungi populasi haiwan berkenaan dengan meningkatkan rondaan dan pemantauan di 20 lokasi “hotspot” pemburuan.

Dengan kaedah ini, pihak mereka dapat membanteras lebih ramai lagi aktiviti pemburuan secara haram yang boleh mengakibatkan kepupusan spesies ini sekaligus mengancam kehidupan haiwan tersebut yang kemungkinan bakal menerima nasib yang sama seperti harimau Bali, harimau Caspian dan harimau Jawa yang telah pupus berdekad lamanya.


Harimau Malaya Yang Bernama ‘Nadia’ Diuji Positif COVID-19 Di New York

Harimau Malaya berusia 4 tahun di Zoo Bronx di New York diuji positif wabak COVID-19, lapor CNN.

Menurut Jabatan Laboratori Perkhidmatan Veterinar Negara Jabatan Pertanian Amerika Syarikat, ini merupakan harimau pertama yang dijangkiti dengan wabak yang telah membunuh hampir 70,000 orang di seluruh dunia.

Harimau yang bernama Nadia, Azul, dua harimau Amur dan tiga singa Afrika telah mengalami gejala batuk kering dan semuanya dijangka akan pulih, kata kenyataan dari pihak zoo tersebut.

Sampel dari Nadia diambil dan diuji selepas beberapa singa dan harimau di zoo tersebut menunjukkan tanda-tanda mengalami masalah pernafasan.

“Walaupun mereka mengalami penurunan selera makan, kucing besar di Zoo Bronx berada dalam keadaan baik di bawah penjagaan veterinar.

“Tidak diketahui bagaimana penyakit ini akan berkembang kepada kucing besar kerana spesies yang berbeza mempunyai tindak balas yang berbeza terhadap jangkitan ini, tetapi kami akan terus mengawasi mereka dengan teliti dan dijangka akan pulih sepenuhnya,” kata kenyataan zoo tersebut.

Pihak zoo turut menambah bahawa binatang tersebut mungkin telah dijangkiti oleh penjaga mereka yang turut sama tidak menunjukkan sebarang simptom sebagai pembawa COVID-19.

CNN turut melaporkan bahawa langkah-langkah pencegahan sudah di ambil ke atas semua kakitangan zoo bagi mengelak penularan wabak yang lebih besar ke atas haiwan yang lain.

Untuk bacaan lanjut mengenai situasi COVID-19 di seluruh dunia, klik pautan di bawah.

WHO Pilih Malaysia Untuk ‘Menguji’ Ubat Bagi Rawatan COVID-19

Perancis Tukar Pasar Borong Terbesar Di Dunia Kepada Rumah Mayat Mangsa COVID-19

COVID-19 Mampu Tersebar Melalui Pernafasan, WHO Galakan Orang Ramai Memakai Topeng Muka


1 Sebab Penting Kenapa Lelaki Ini Bersungguh Beli Rumah Bawah Harga Pasaran

Nota Editor: Nota ini ditulis oleh Tuan Harith Faisal dan dikongsi semula di Vocket dengan kebenaran beliau. Semoga nota ini dapat membuka jalan buat anda yang baru memulakan pelaburan hartanah.

Untuk rumah pertama saya, harga permulaan owner/ejen letak adalah RM90k di laman web mudah.my.

Selepas dapatkan maklumat rumah daripada ejen, saya pergi ke bank untuk periksa harga pasaran (market value – mv).

Runding harga sampai dapat RM73k (9% bawah mv), tapi saya masih tak setuju juga.

Akhirnya, saya tak jadi beli rumah tu sebab tak dapat harga yang saya nak iaitu RM65k.

Saya cuba lupakan rumah tu selama hampir 2 bulan.

Kemudian saya nampak lagi iklan rumah tu di mudah.my, saya hubungi semula ejen.

Runding punya runding, dapatlah harga RM66k (17% below mv).

Bank bagi pembiayaan sebanyak 90% daripada harga mv iaitu RM72k.

RM72k – RM66k (harga jualan rumah) + RM6.6k (deposit) = RM12.6k

Dengan pembelian rumah ni, saya dapat semula cashback RM12.6k termasuk modal deposit 10% selepas urusan jual beli selesai.

Lagi best, owner lama setuju tanggung kos baiki sebanyak RM2k.

Boleh gunakan RM14.6k tu sebagai modal deposit rumah kedua pula.

Apa terjadi kalau saya beli rumah tu atas harga pasaran?

Berapa modal tunai yang saya perlu sediakan?

RM90k – RM72k = RM18k (termasuk deposit RM9k)

Dahlah tak dapat cashback, kena sediakan modal RM18k pulak. Huhu..

Alhamdulillah rumah tu ansuran bulanan RM380, sekarang disewakan pada harga RM600.

Jadilah buat beli pampers dan susu Raef dan Rifqie.

Okaylah tu kan, umur 24 tahun dah dapat beli rumah pertama.

Kecil dan murah pun tidak mengapa, asalkan positive cash flow setiap bulan.

Nota 1: Rumah tu saya dah renovate letak tile dan table top. Current mv boleh cecah RM90k insyaAllah.

Nota 2: Kadang-kadang rumah yang dijual pada harga pasaran dan atas harga pasaran pun ada yang menguntungkan. Terpulang kepada pelan pelaburan anda.

Nota 3: Sila sediakan modal sekurang-kurangnya 15% daripada harga unit tersebut. 10% sebagai downpayment dan lagi 5% untuk kos-kos lain seperti Legal Fee, Valuation Fee, Stamp Duty dan sebagainya.

BACA: 5 Tip Membeli Rumah Lelong Dengan Cepat, Selamat Dan Mudah

BACA: 17 Jawapan Eksklusif Disebalik Kisah Viral Pemuda Beli 3 Buah Rumah Semasa 16 Bulan Bekerja

LIKE dan FOLLOW Vocket di Facebook serta Instagram


Harley-Davidson Bakal Mula Menjual Basikal Elektrik Kanak-Kanak

Disebabkan perniagaan utama dalam penjualan motosikal klasik agak merosot di Amerika Syarikat, Harley Davidson Inc kini telah berurusan dengan StaCyc Inc yang berpusat di California untuk pembelian basikal elektrik StaCyc yang bertujuan untuk memulakan perniagaan baru basikal elektrik khas buat kanak-kanak.

Basikal elektrik yang ringan itu mempunyai bingkai aluminium, tiga mod kuasa dan masa pengecasan 45 hingga 60 minit. Untuk sekali pengecasan, basikal elektrik tersebut mengambil masa kayuhan mengikut kitaran masa antara 30 dan 60 minit.

Jika pada tahun lalu, syarikat Harley-Davidson telah merancang untuk memperkenalkan motosikal yang lebih murah dan nimbler untuk menarik pelumba muda serta bercadang untuk melancarkan motosikal elektrik pertama tanpa klac tradisional dan gear shift pada tahun ini.

Kini, Harley menyampaikan hasrat dan tujuan pengeluaran syarikat itu pada tahun ini adalah untuk mengeluarkan pelbagai produk elektrik secara meluas kepada pengguna.

Basikal “EDRIVE” StaCyc yang dijual pada kadar harga $650 (RM2,564.25) yang bertujuan untuk menggalakkan kanak-kanak mudah untuk menjalankan aktiviti berbasikal di luar sekaligus memudahkan mereka untuk belajar mengimbangi kayuhan basikal bagi kanak-kanak yang baru sahaja mempelajari cara mengayuh basikal.

Walaubagaimanapun, syarikat Harley-Davidson enggan mendedahkan harga pembelian basikal elektrik StaCyc. Mungkin harga yang lebih premium bakal diumumkan berdasarkan kemasan terbaru yang dibuat oleh syarikat motorsikal berprestij ini.


Harley-Davidson ‘Bucherer Blue Edition’ Bakal Dijual Dengan Harga RM7.17 Juta

Menyebut tentang jenama Harley-Davidson, pasti ramai yang sudah tahu mengenai harganya yang premium setanding dengan kualiti yang ditawarkan. Pada kali ini, Bucherer selaku syarikat penghasilan jam tangan dari Switzerland telah berkolaborasi dalam menghasilkan Harley-Davidson Bucherer Blue Edition.

Difahamkan sebanyak 2,500 jam telah dihabiskan pada motosikal ini bagi menyertakan sebanyak 360 berlian sekaligus menjadikan model ini sebagai antara motosikal termewah dunia. Tonton video ini untuk melihat hasil tangan disebalik motosikal Harley-Davidson yang ditawarkan pada harga premium ini.